Koalicija „Pod lupom“: Proces izmjena Izbornog zakona Bosne i Hercegovine treba uključivati sve zainteresovane aktere – Pod Lupom\nKoalicija „Pod lupom“: Proces izmjena Izbornog zakona Bosne i Hercegovine treba uključivati sve zainteresovane aktere\nKoalicija „Pod lupom“: Proces izmjena Izbornog zakona Bosne i Hercegovine treba uključivati sve zainteresovane aktere donosioce odluka, izbornu administraciju, akademsku zajednicu i predstavnike civilnog društva.\nKoalicija za slobodne i poštene izbore ”Pod lupom” poslala je dopis na adrese svih zastupnika/ica Predstavničkog doma Parlamentarne skupštine Bosne i Hercegovine i svih delegata/kinja Doma naroda Parlamentarne skupštine Bosne i Hercegovine u kojem je pozdravila napore i poduzete korake za formiranje Interresorne radne grupe za izmjenu izbornog zakonodavstva Bosne i Hercegovine istaknuvši da rad ovog tijela, zbog što uspješnijeg i kvalitetnijeg rada, i u konačnici rezultata u interesu izbornog procesa, mora uključivati širi krug članova/ica. Prvenstveno se misli na predstavnike/ce opozicionih političkih subjekata koji imaju predstavnike u oba doma Parlamentarne skupštine BiH, predstavnike/ce Centralne izborne komisije BiH, relevantne predstavnike akademske zajednice, izborne eksperte i predstavnike organizacija civilnog društva koje se bave izborima.\nKljučno je da Interresorna radna grupa za izmjenu izbornog zakonodavstva BiH počne sa intenzivnim radom što prije, jer pred radnom grupom je mnogo posla, a malo vremena. Kroz buduće izmjene Izbornog zakona BiH biće nužno tretirati pitanje implementacije međunarodnih standarda u izborima, implementirati sve odluke domaćih i međunarodnih sudova, te otkloniti prostor za izborne manipulacije, a čime će se, nadamo se, vratiti poljuljano povjerenje građana i građanki BiH u izborni proces.\nNeophodno je pokazati visok stepen odgovornosti prema procesu koji, da bi zadobio povjerenje javnosti u Bosni i Hercegovini, trebao biti transparentan i vođen prvenstveno javnim interesom da izbori u Bosni i Hercegovini budu slobodni i pošteni.


Boško Obradović: Zbog EU naprednjaci vratili verbalni delikt u Skupštinu\nAleksandar Ranđelović Nebojša Đorđević Ivan Božić Milorad Crnjanin Zorica Kuburović Nikola Ninić Aleksandar Vasiljević Goran Tišić Danilo Spasojević Katarina Mihailović\nPonedeljak, 26.06.2017 15:21\nZbog svih građana Srbije moje je da mislim svojom glavom. Borićemo se na sve načine da se oforme Ministarstvo za porodicu i populacionu politiku, Ministarstvo za Srbe u regionu i rasejanju, Ministarstvo vera, Ministarstvo za AP Kosovo i Metohiju i Ministarstvo za evropske dezintegracije i Evropu posle Evropske unije. - istakao je Obradović.\n„Vi ste upravo bili svedoci shvatanja demokratije od strane vladajuće stranke i potpredsednika Narodne skupštine Veroljuba Arsića. Kada sam počeo da govorim zašto sam protiv uvođenja Ministarstva za evropske integracije nekoliko puta mi je isključen mikrofon i u više navrata sam sprečen da govorim, a dobio sam i dve opomene zbog sopstvenog mišljenja, što je povratak verbalnog delikta u NSRS i ubuduće će poslanici opozicije biti kažnjavani zato što imaju slobodno i sopstveno mišljenje“ – rekao je na početku konferencije za medije u Narodnoj skupštini, šef poslaničke grupe Dveri, Boško Obradović.\nPo Poslovniku, za dve opomene izrečene na sednici Skupštine narodnom poslaniku kome je izrečena opomena smanjuje se 20% od plate, što iznosi oko 14000 dinara. Nije prvi put da Veroljub Arsić potpuno bez osnova izriče opomene narodnim poslanicima poslaničke grupe Dveri.\nBoško Obradović je istakao zašto su Dveri protiv uvođenja Ministarstva za evropske integracije.\n„Dveri su protiv ministarstva za evropske integracije jer posle 17 godina puta Srbije u EU nema više nikakvog smisla da idemo tim putem. Svi evropski zvaničnici nas uveravaju da nema nikakvog proširenja EU najmanje do 2020. Zato je to ministarstvo i besmisleno. Međutim, vlast mora da uvede ovo ministarstvo jer ima dug prema briselskim komesarima koji su ih doveli na vlast pre pet godina. Neka oni svoje dugove vraćaju iz svog partijskog džepa. Nenormalno je otvarati ovo ministarstvo u trenutku kada se EU raspada pred našim očima“ – rekao je Obradović.\nOn je dodao da mu je zaista bilo zadovoljstvo da danas sluša bivše radikale, a današnje naprednjake kako naprednjače u evro-fanatizmu i kako su veći zagovornici EU čak i od Demokratske stranke i LDP-a.\n„Normalna je kriza identiteta Čedomira Jovanovića jer mu je politiku uzeo Vučić, ali ga veliki vođa čak i pored toga ipak ne uzima u Vladu, za šta ga Čeda grozničavo moli“ - nastavio je Obradović. On je ukazao da ozbiljan problem sa opozicionim identitetom, iz istog razloga, imaju i Čanak i Šutanovac.\nPredsednik Dveri je ukazao na nekoliko ključnih amandmanskih intervencija koje su Dveri predložile kako bi izmenili i dopunili predlog Zakona o ministarstvima koji je došao od strane vladajuće koalicije.\n„Mi smo kroz ove amandmane ukazali šta su prave potrebe građana Srbije, a to sigurno nije EU.\nZato smo predložili formiranje Ministarstva za porodicu i populacionu politiku, a koji se odnose na stvaranje zakonskih okvira koji bi obavezao sve državne organe da štite prirodnu porodicu i obavezivanje Vlade Republike Srbije da pri raspodeli budžetskih sredstava prioritetno izdvaja sredstva za mere direktne i indirektne finansijske pomoći porodici i natalitetu. Ministarstvo za Srbe u regionu i rasejanju, radi poboljšanja položaja Srba koji žive izvan Republike Srbije. Ministarstvo vera, koje bi između ostalog vršilo afirmaciju i razvoj slobode veroispovesti kao i saradnju države sa crkvama i verskim zajednicama i unapređenje njihovog položaja u društvu.\nMinistarstvo za AP Kosovo i Metohiju, zbog normalnog funkcionisanja institucija Republike Srbije na teritoriji Kosova i Metohije. Ministarstvo za evropske dezintegracije i Evropu posle Evropske unije, jer je to danas aktuelno u čitavoj Evropi” – istakao je Boško Obradović.\n„Zbog svih građana Srbije ja moram da mislim svojom glavom. Borićemo se na sve načine da\nse ova ministarstva oforme, a ona nepotrebna ukinu. Zato je veoma važno da kompletna javnost isprati šta se do kraja dešava u Narodnoj skupštini i da li je ovo priprema da se ukine svaka rasprava za izbor Ane Brnabić na mesto predsednika Vlade koja počinje na Vidovdan, a to je vrhunac poniženja građana Srbije, srpskoga naroda i Srbije u celini, da na najveći srpski praznik mi raspravljamo da budemo prva zemlja koja će u Jugoistočnoj Evropi imati gej-premijera“ – zaključio je šef poslaničke grupe Dveri.\nBoško ObradovićKonferencije za medijeBoško Obradovićverbalni deliktKZN Dveri


> STRUČNA SARADNJA > Umetnost i kultura > Francuski institut je deo kulturnog života Srbije\nFrancuski institut je deo kulturnog života Srbije\nJedna od misija Francuskog instituta u Srbiji je predstavljanje Francuske kulture, održavanje izgrađenih i traganje za novim kulturnim vezama sa Srbijom. Trudimo se da omogućimo novim francuskim i srpskim generacijama da se međusobno upoznaju, a posebnu pažnju pridajemo urbanim i inovativnim kulturama.\nZato podržavamo razmene, interakciju kroz stvaralaštvo umetnica i umetnika, ali i onih koji „promišljaju“ kulturu, koji se bave pedagoškim radom u oblasti kulture, koji organizuju aktivnosti u oblastima scenskih i vizuelnih umetnosti, muzike, filma, digitalnih umetnosti, izdavaštva i debata o društvu.\nBilo da se radi o razmenama, o obukama, ili pak o pomoći u oblasti izdavaštva, Francuski institut je tu da usmerava i savetuje stručne saradnike kako da ostvare projekte, kako da traže kontakte i informacije o kulturnom životu obe zemlje.\nNaše delovanje je pre svega usmereno ka srpskoj publici, širom zemlje.\nPreporuka organizatorima iz Francuske: Uloga Francuskog instituta nije da organizuje turneje pozorišnih i plesnih predstava, niti raspolaže salom za njihovo održavanje. Ukoliko želite da u Srbiji predstavite neko svoje ostvarenje, preporučujemo vam da pažljivo izučite srpsku scenu, programaciju raznih ustanova i festivala i da se njima direktno obratite sa svojim predlozima. Ukoliko postignete dogovor o realizaciji nekog zajedničkog projekta, tada se vaš srpski partner i vi možete obratiti Francuskom institutu i pozvati ga na saradnju.\nPreporučujemo vam da pratite naše aktivnosti pre svega tako što ćete se prijaviti za redovno dobijanje našeg mesečnog programa, a potom i putem naše facebook stranice. Tako ćete najbolje steći sliku o našim aktivnostima i o poljima moguće saradnje.


Laguna - Bukmarker - Džordž Martin: Serija „Igra prestola“ nije bila dobra za mene, laknulo mi je kada se završila - Knjige o kojima se priča\nKnjige koje su pružile narativnu osnovu za HBO-ovu seriju „Igra prestola“ još uvek nisu završene, njihovi nastavici se i dalje očekuju. U intervjuu za The Observer, Džordž Martin, autor popularnih knjiga, priznao je da teško radio na svojoj verziji Vesterosa dok se serija emitovala, prenosi sajt Mashable.\nTo je očigledan razlog zašto je Martin objavio svega jednu knjigu u periodu od osam sezona koliko se serija emotivala. Međutim, sada kada je serija konačno završena, pisac se dobro oseća povodom budućnosti „Pesme leda i vatre“.\n„Mislim da serija nije bila dobra za mene. Umesto da me ubrza, ona me je usporila“, rekao je Martin iskreno i dodao:\n„Razmisljao sam – Bože, moram da završim knjigu. Napisao sam samo četiri stranice, a trebalo je da napišem 40.“\nMeđutim, autor i dalje ne navodi datum kada će naredna knjiga biti objavljena, ali priznaje da za njega predstavljalo pravo „oslobođenje“ vratiti se na posao, a da mu serija ne visi iznad glave.\nMartin se takođe, u potpunosti distancirao od internet komentara i priča oko toga šta bi moglo da bude prikazano u knjizi „Pesma leda i vatre“, iako zna šta će se desiti na kraju.\n„Neke od teorija su tačne, a neke pogrešne. Sve će se saznati kada završim“, podvukao je Martin.\nMartin izbegava da priča o finalu serije, piše Gardijan, ali je istakao da kraj televizijske adaptacije definitivno nema nikakvog uticaja na kraj koji će on napisati.\n„Kako Rik Nelson kaže u jednoj od mojim omiljenih pesama, ne možeš da udovoljiš svima, tako da udovolji sebi“, rekao je Martin.


Održan sastanak prorektora i prodekana za NIR | UNIBL\n14. jun 2018. 22:02:03 Nauka i razvojUniverzitet u Banjoj LuciOpšte\nProf. dr Goran Latinović, prorektor za naučno-istraživački rad i razvoj Univerziteta u Banjoj Luci (UNIBL), 13. juna 2018. godine, održao je sastanak sa prodekanima organizacionih jedinica za NIR.\nNa dnevnom redu sastanka, održanog u prostorijama Rektorata, između ostalog bili su uslovi i kriterijumi prijavljivanja na projekte.\nMr Anđela Pepić, rukovodilac Centra za preduzentištvo i transfer tehnologija UNIBL, govorila je o problemima u ovoj oblasti, ali i preporukama u procesu apliciranja za projekte.\nProdekani su upoznati i sa stipendijama NR Kine, a koje su dostupne našim studentima preko Konfucijevog instituta. Detaljne informacije o ovoj temi iznijela je ma Ljiljana Stević, direktor Konfucijevog instituta na Univerzitetu u Banjoj Luci.\nVažna tema sastanka bila je i kategorizacija časopisa i zbornika Univerziteta.\nProdekanima je prenesena informacija iz Ministarstva nauke i tehnologije Republike Srpske da je u okviru ovog ministarstva osnovana Komisija za kategorizaciju časopisa, a koja nakon javnog poziva o dostavi neophodnih podataka radi na kategorizaciji istih.\nTakođe, prezentovana je i informacija o imenovanju članova Radne grupe za izradu Prijedloga Pravilnika o postupku utvrđivanja neakademskog ponašanja u izradi pisanih radova i drugih povreda kodeksa profesionalne etike na UNIBL.\nNa sastanku je dat odgovarajući rok za predlaganje novih članova u Komisiju za izdavačku djelatnost na Univerzitetu u Banjoj Luci. Prodekani su upoznati i sa informacijom o stepenu iskorišćenosti softvera za otrkivanje plagijata po organizacionim jedinicima na Univerzitetu.\nSastanku su prisustvovali i mr Dušan Vrućinić, viši stručni saradnik za izdavačku djelatnost, i Dijana Bilanović, stručni saradnik u kancelariji prorektora za NIR.


Sjećanje na legendu povratka u Podrinje\nU povodu pete godišnjice smrti Fadila Banjanovića – Bracike, lidera i pionira povratka u Podrinje, predstavnici Regionalnog odbora SDP BiH Zvornik i grupa aktivista Udruženja građana povratnika u ovaj grad obišli su Banjanovićev mezar u njegovom rodnom Kozluku i polaganjem cvijeća i učenjem fatihe odali mu počast.\nZvanične aktivnosti obilježavanja važne godišnjice ovog puta su zaostale, što kako su istakli poštovaoci Banjanovićevog djela, svjedoče o trenutnom nezadovoljavajućem odnosu prema povratku i povratnicima.\nRahmetli Fadil se za života borio za vraćanje multietničkog karaktera naše zemlje i prava svih ljudi na svakom dijelu Bosne i Hercegovine. Međutim svjedočimo da su u velikoj ofanzivi snage koje se zalažu za potpuno druge vrijednosti i mi vjerujemo da neće uspjeti u tome – kazala je Mulija Džulbegović, predsjednica Regionalnog odbora SDP BiH Zvornik.\nOvom prilikom istakla je veliku zabrinutost stanjem u mjestima povratka zbog pojačanog odlaska mladih, što prijeti da se ponište svi dobri rezultati procesa postignuti u Podrinju u protekle dvije decenije u procesu najvećim dijelom vođenim Fadilom Banjanovićem Bracikom.\n> SDA ruši ljetnje bašte onih koji su ih do juče podržavali


Džaferović: Srbijanska obavještajna služba plasirala gomilu neistina o meni\nDžaferović dodaje kako je očigledno da predstavlja branu još živoj velikosrpskoj ideologiji, jer stalno govori istinu o agresiji, zločinima i genocidu, „koja im se ne dopada i koju svojom propagandom nastoje izmijeniti“\n– Ovaj put je riječ o nebuloznom pokušaju da me se dovede u vezu sa nedavno ubijenim iranskim generalom Kasemom Sulejmanijem. Pri tome se reciklira stara, davno raskrinkana laž velikosprskih propagandista o navodno počinjenim ratnim zločinima. Sam sadržaj objavljenih tekstova, u potpunosti satkanih od neistina, ne bi zaslužio ni jedno slovo reakcije, da nije riječ o poruci koja mi se preko režimskih srbijanskih medija šalje kao članu Predsjedništva BiH – navodi se u saopćenju.\nDžaferović dodaje kako je očigledno da predstavlja branu još živoj velikosrpskoj ideologiji, jer stalno govori istinu o agresiji, zločinima i genocidu, „koja im se ne dopada i koju svojom propagandom nastoje izmijeniti“.\n– Ta ideologija nije digla ruke od Bosne i Hercegovine i ovakvim udarima pokušava ušutkati bošnjačke političare, te oslabiti pozicije države BiH, i posebno bošnjačkog naroda. Novi propagandni udar iz Srbije neće me spriječiti da nastavim iznositi istinu i dosljedno se borim za interese Bosne i Hercegovine – navodi Džaferović u saopćenju za javnost, prenosi Pres služba Predsjedništva BiH.


FoNet portal :: Pretraga / tagId=28912 / position=1\nTag: EVROPSKI PARLAMENT, Pogodaka: 129\nO Kosovu i energetici\nPredsednik Srbije Aleksandar Vučić razgovarao je danas sa poslanicom Evropskog parlamenta Violom fon Kramon o ekonomskoj situaciji, evropskim integracijama Srbije, problemima u dijalogu sa Prištinom, kao i o regionalnoj situaciji i inicijativama za povezivanje zemalja Zapadnog Balkana.\nS Vučićem o gasu i medijima\nPoslanica Evropskog parlamenta Viola fon Kramon izjavila je danas da je sa predsednikom Srbije Aleksandrom Vučićem razgovarala o zavisnosti Srbije od ruskog gasa, ekonomskoj situaciji, ali i vladavini prava, demokratiji i slobodi medija, te da je rekla da bi želeli da vide medijski pluralizam i pravednu podelu frekvencija.\nSutra sastanak sa Vučićem\nPoslanica u Evropskom parlamentu Viola fon Kramon trebalo bi sutra da poseti Beograd i sastane se sa predsednikom Srbije Aleksandrom Vučićem.\nSankcije, pa novi klasteri\nProblem je više u Prištini\nIzvestilac Evropskog parlamenta za Srbiju Vladimir Bilčik poručio je da ne postoji alternativa dijalogu Beograda i Prištine i rekao da ceni sve korake koje je Beograd uradio, a da je nakon kosovskih izbora "problem mnogo više" u rukama i na strani liderstva u Prištini i vlade Aljbina Kurtija.\nZloupotreba socijalne pomoći\nPoslaničke grupe liberala (Obnovimo Evropu) i Socijalista i demokrata izrazili su duboku zabrinutost socio-ekonomskom situacijom na jugu Srbije, naročito u Vranju i pozvali Vladu Srbije da istraži sve navode o upotrebi socijalne pomoći kao instrument za pritisak na glasače, naročito među ranjivim grupama i pripadnicima romske nacionalne manjine.\nBez kažnjavanja Šredera\nNemački kancelar Olaf Šolc odbacio je danas zahtev Evropskog parlamenta da sankcioniše Gerharda Šredera zbog njegovog odbijanja da napusti vodeće poslove u ruskim energetskim kompanijama.\nPrvi korak priznanje Kosova\nNovinari pred izazovima\nPredstavnik grupe Evropske narodne stranke u Evropskom parlamentu Vladimir Bilčik izjavio je danas povodom Svetskog dana slobode medija da su novinari i novinarstvo suočeni sa raznim izazovima u raznim delovima Evrope, pa tako i novinari na Zapadnom Balkanu.\nFajon napušta EP\nPredsednica slovenačkih Socijalnih demokrata Tanja Fajon, posle parlamentarnih izbora u toj zemlji u nedelju, napustiće funkciju poslanice Evropskog parlamenta (EP) i preuzeti poslaničko mesto u nacionalnom parlamentu, a moguće i u Vladi Slovenije, javljaju slovenački mediji.


Dalas nameštaj - O nama - Dallas Namještaj\nDallas Nameštaj je osnovan 1990. godine u Tutinu kao porodična fabrika za proizvodnju tapaciranog nameštaja. Po osnivanju firma je rasla iz dana u dan upošljavajući sve veći broj radnika. Intenzivan ekonomski, tehnološki i investicioni razvoj Preduzeća započeo je 1994. godine izgradnjom moderne fabrike za proizvodnju tapaciranog nameštaja sa najsavremenijom opremom i tehnologijom. Uporedo sa rastom kapaciteta, Preduzeće beleži i značajan rast zaposlenosti. Tokom dve decenije duge tradicije i proizvodnog iskustva, Kompanija Dallas Nameštaj stvorila je prepoznatljiv brend kako na tržištu Republike Srbije, tako i na tržištima zemalja u regionu. Danas, kompaniju Dallas Tutin Nameštaj čine: fabrika garnitura u koži, , kao i maloprodajni objekti, saloni nameštaja i robne kuće.\nKompanija ima svoje sušare, savremeni vozni park sa namenskim vozilima za prevoz nameštaja do kupca i kompletnu servisnu službu.Preduzeće je uspostavilo sistem menadžmenta kvalitetom koji je usaglašen i sertifikovan prema zahtevima SRPS ISO 9001:2001 i IQNET, čime su se stekli uslovi za izvoz proizvoda. Sa dugogdišnjom tradicijom u izradi tapaciranog nameštaja, Kompanija je u svom usponu dobitnik mnogobrojnih priznanja koja su priznata, ne samo na domaćem već i na medjunarodnom planu.Proizvodnju i usluge Kompanija obavlja u više fabrika, maloprodajnih objekata i skladišta koje čine jednu kompaktnu organizacionu celinu: Maloprodajni objekti, robne kuće i skladišta u svim većim gradovima Srbije.\nSistem menadžmenta kvalitetom DALLAS je usaglašen i sertifikovan prema zahtevima standarda JUS ISO 9001:2001\nDALLAS NOVI BEOGRAD\nĐorđa Stanojevića br. 35\n062/44 66 11; 011/22 89 214


Ines Janković na Ljubljana Fashion Week-u i Fashion.hr - WANNABE MAGAZINE\nInes Janković na Ljubljana Fashion Week-u i Fashion.hr\nNa poziv organizatora Ljubljana Aquafresh Fashion Week-a, koji se održao u slovenačkoj prestonici u periodu od 14-16 oktobra, naša mlada dizajnerka Ines Janković predstavila je 16.oktobra slovenačkoj publici kolekciju Glow svog brenda Ines atelier. Prema reakcijama publike i saopštenjima organizatora Ines je oduševila prisutne svojim vanvremenskim glamurom prebačenim u stil urbanih dama svetskih metropola.\nBrend I N E S atelier iza kojeg stoji dizajnerka Ines Janković predstavlja mlad domaći modni brend, namenjen elegantnoj ženi, prefinjenog ukusa i izraženog karaktera. Dizajnerka Ines Janković školovala se u prestižnim italijanskim Univerzitetima, IED u Firenci i Rimu i Istituto Maragoni u Milanu.\nOdmah nakon revije u Ljubljani Ines je otputovala na zagrebacki Perwoll Fashion.hr gde u okviru programa Zona 45, takođe imala reviju 17.oktobra.\nInes Janković je kvalitetom i originalnošću potpuno osvojila domaću modnu scenu, a po izveštajima slovenačkih i hrvatskih modnih novinara, oduševila je i region.\nAko prošetate do njenog modnog ateljea koji se nalazi na uglu Jovanove i Dobračine ulice sigurno ćete pronaći neverovatne outfit-e kao i božanstven nakit koji ova talentovana dama takođe kreira. Voli da dizajnira odeću čistih linija bez mnogo detalja u kojima dominiraju kroj i materijal. Takva odeća je vrlo zahvalna za razne načine stilizovanja a ručno rađen nakit je nešto što daje drugu konotaciju njenim odevnim predmetima.\nInes je trenutno u pregovorima sa inostranim showroom-ovima jer planira da svoj brend predstavi i van granica naše zemlje.


Pripremiti radnike iz TE za energetsku tranziciju\nTanjug 3. juna 2021. 12:45\nBEOGRAD – Srbija se međunarodnim ugovorima obavezala na energetsku tranziciju, odnosno na prelazak sa fosilnih goriva na obnovljive izvore energije, a između ostalog, to podrazumeva i gašenje termoelektrana do 2050. godine, zbog čega je važno da država napravi plan šta će biti sa radnicima i pronađe im alternativne poslove.\nTo je jedan od zaključaka današnje konferencije na temu „Problematike vezane za projekat termoelektrane Kolubara B“ u organizaciji Koalicije za održivo rudarstvo u Srbiji.\nPredsednik Koalicije Zvezdan Kalmar kaže da ta organizacija, podržava dopis koji je ministarka rudarstva i energetike Zorana Mihajlović poslala EPS-u da smatra da je potrebno prekinuti sa izgradnjom termoelektrane „Kolubara B“.\nKalmar tvrdi da je taj projekat za Srbiju neisplativ, jer će se država dosta zadužiti kako bi izgradila tu termoelektranu koja će, ako bude izgrađena 2030. godine, moći maksimalno da radi 20 godina i to neće biti dovoljno da isplati kredit.\nUz to, naglašava izgradnja termoelektrana nije u skladu sa ekološkim sporazumima na koje se Srbija obavezala, jer izgradnja nove elektrane podrazumeva i porast iskopavanja i sagorevanja uglja i veću zagađenost.\nIstiče i da je dozvolu o proceni uticaja za projekat „Kolubara B“ Centar za ekologiju i održivi razvoj oborio na sudu 2015. godine.\nPodseća da je taj projekat planiran 50-ih i 60-ih godina i da je za tadašnje vreme trebalo da bude najmoderniji projekat, ali su se, ističe, vremena promenila i da je proglašena klimatska kriza.\nKalmar dodaje da su se zemlje članice EU obavezale na nultu stopu emisije štetnih gasova do 2050. godine, a Srbija koja teži evropskim standardima moraće da prati taj put.\nIstiče da se gašenje termoelektrana neće i ne može dogoditi „preko noći“, i naglašava da je zbog toga važno da država izgradi dovoljno postrojenja koji koriste obnovljive izvore energije i na taj način obezbede posao za radnike iz termoelektrana.\n„Zbog energetske sigurnosti moramo da imamo objekte izgrađene već pre 2050. godine“, kaže Kalmar.\nNavodi da je vreme da se Srbija okrene obnovljivim izvorima energije, a da je budućnost energetske sigurnosti Srbije velike hidrocentrale.\n„Srbija ima potencijal da izgrađi Đerdap 3, taj projekat može biti čak preko jednog gigavata instalisane snage, pa čak i do dva. Što znači da je to najdragoceniji energetski objekat koji može da bude izgrađen“, rekao je Kalmar.\nProjekt koordinatorka Beogradske otvorene škole (BOŠ) Mirjana Jovanović kaže da energetska tranzicija u Srbiji dešava, dodajući da to nije nikakva novost za našu zemlju i da je to poznato od 2005. godine kada je potpisala Ugovor o energetskoj zajednici sa EU i drugim zemljama Zapadnog Balkana.\nDodaje da se poruke o postepenom zatvaranju blokova u termoelektranama ne prenose građanima i radnicima, i da se oni drže u neizvesnosti.\nZbog toga, naglašva, jako je važno da država pripremi radnike i građane na energetsku tranziciju i napravi plan za njihova buduća radna mesta, kada termoelektrane i rudnici budu zatvoreni.\nJovanović kaže da mora da bude sprečena socijalna i ekonomska katastrofa u gradovima kao što su Lazarevac ili Kostolac, a koji žive od rudnika i termoelektrana.\nZbog toga je pozvala sve donosioce odluka da prilikom planiranja energetskih i klimatskih politika u našoj zemlji u te razgovore uključe i sindikate i radnike i počnu da planiraju šta će raditi sa svim tim radnim mestima od 2050.\n„Mi moramo postepeno da planiramo, da ne bismo dolazili u situaciju kakvu smo viđali u Rumuniji ili Bugarskoj, gde su se rudnici zatvarali u roku od pet godina i gde je hiljade ljudi ostajlo bez posla, jer nije bilo planova koji bi obezbedili alternativne poslove“, zaključila je Jovanović.


Političke kalkulacije oko podrške Paradi ponosa\nParada ponosa u Budvi u ljeto 2013.\nPovodom zahtjeva Ministarstvu pravde i policiji za održavanje drugog Prajda u Crnoj Gori, a za koji još nije precizirano da li će biti održan 20. ili 27. oktobra, nameće se pitanje da li pored države koja pokazuje spremnost da zaštiti ali i promoviše prava seksualnih manjina, i ostali dio političke javnosti iskreno podržava evropske standarde u ovoj oblasti?\nDržava je u velikoj mjeri pokazala razumijevanje i spremnost da zaštiti, ali i promoviše prava seksualnih manjina u atmosferi gdje većina stanovništva Crne Gore i dalje na homoseksualnost gleda kao na bolest. Tu spremnost potvrdila je i na prvom Prajdu koji je održan ljetos u Budvi, gdje je policija i pored napada huligana, dijela vlasnika restorana i građana Budve ipak uspjela da obezbijedi uslove da LGBT aktivisti prošetaju tim gradom.\nNajava održavanja druge povorke Ponosa nameće pitanje koliko je sada prije svega politička javnost spremna da pokaže i dokaže da im je iskreno stalo do stvaranja atmosfere tolerancije prema različitosti.\nIz države ponovo uvjeravanje da će učiniti sve da skup u Podgorici protekne u bezbjednoj atmosferi.\n„Očekujem da ćemo nakon iskustva koje smo imali u Budvi pokazati da smo kao društvo, kao građani, zreliji da bez obzira na slaganja ili neslaganja tu stvar ipak svrstamo tamo gdje joj je i mjesto, a to je u domenu ljudskih prava. Treba da poštujemo jedni druge, bez obzira što smo različiti“, kaže ministar unutrašnjih poslova Raško Konjević.\nNo, da li su osim države i drugi akteri političke javnosti, u prvom redu partije koje se često kao promoteri evropskih vrijednosti, spremne da iskreno podrže prava seksualnih manjina, uključujući i pravo da slobodno prošetaju?\nU najvećoj opozicionoj grupaciji Demokratskom frontu ne spore prava LGBT zajednici ali Novica Stanić za RSE kaže da održavanje parada nije način da se dođe do poboljšanaj položaja te populacije u Crnoj Gori:\n„Nemam ništa protiv prava LGBT populacije. Zapravo, smatram da svaki čovjek treba da bude ravnopravan bez obzira na različitosti. Međutim, ja moram da kažem svoj stav da ne znam koliko su iskreni, ali tvrdim da u Crnoj Gori ima mnogo važnijih i prečih problema a trebalo bi. Evo prvo i Evropa ne mari mnogo za njih, a toliko im je stalo do tih parada ponosa. Tvrdim da bi se na jedan drugačiji način mnogo više postiglo nego na ovaj, moram reći, provokativan način.“\nU Pozitivnoj Crnoj Gori su veoma otvoreni u podršci LGBT zajednici, a njihova predstavnica je učestvovala ljetos na prvom prajdu u Budvi. Dritan Abazović, međutim, primjećuje da na političkoj sceni i dalje ima onih koji politički kalkulišu tim pitanjem:\n„Mislim da se nečija iskrenost najbolje ogleda u njegovim djelima. Taj princip nije primjenjiv samo kada je u pitanju tema – prava seksualnih manjina nego i kada su u pitanju druga zalaganja političkih pitanja. Možemo konstatovati da postoji prevelika doza neiskrenosti, prevelika doza manipulacije i političke kalkulacije. To se ne događa samo kada se govorio ljudskim pravima LGBT zajednice već kada se govori i o drugim ljudskim pravima.“\nDa pojedine partije kalkulišu sa stavovima u vezi sa LGBT zajednicom smatraju i u Queer Montenegro koja organizuje predstojeću Paradu ponosa u Podgorici:\n„Nažalost, kao i uvijek u politici, imamo određenih kalkulacija. Političke partije koje bi negdje i imale potencijala da podržavaju još uvijek su na nižem nivou pozitivnih izjava jer svako razmišlja o svojim glasačima, zar ne? Ja moram da kažem da postoji trend da određene političke partije podržavaju LGBT prava, bar nekim izjavama koje nijesu previše konkretne ali nijesu ni negativne jer smatraju da će to doprinijeti evropskim integracijama. Sa druge strane imamo one partije koje kroz svoje programe iskreno podržavaju LGBT prava. Ja bih rekao da je to u suštini jedan proces koji je počeo i koji će trajati“, kaže Danijel Kalezić.\nMeđu institucijama koje značajno utiču na javno mnjenje, s obzirom na stepen popularnosti, je i Srpska pravoslavna crkva, iz koje u kontinuitetu dolaze vrlo netolerantne, a povremeno i uvredljive poruke na račun LGBT zajednice. Tako je i prije par dana mitropolit Amfilohije na svoj način komentarisao zabranu održavanja beogradskog prajda:\n„Čega se pametan stidi, time se budala ponosi. To su u suštini parade srama sa ne mog gledišta, nego sa gledišta izvornog morala.“


RUSKI POLITIKOLOG: Pregovori o Kosovu idu ka bezuslovnoj kapitulaciji Srbije | WebTribune\nHome SPEKTAR RUSKI POLITIKOLOG: Pregovori o Kosovu idu ka bezuslovnoj kapitulaciji Srbije\nSporazum ove vrste postaće pojava bez presedana u posleratnoj istoriji. Srpskom predsedniku je potrebna bar neka vrsta „smokvinog lista“ da bi prikrio predaju Kosova i Metohije.\nNedavno su nastavljeni pregovori između srpskih vlasti i kosovskih separatista, pod pokroviteljstvom EU. Brisel je, sasvim očekivano, počeo da gura obe strane ka postizanju „dobrog i uspešnog sporazuma za normalizaciju odnosa između Prištine i Beograda”, prema rečima Viole fon Kramon, poslanice u Evropskom parlamentu i izvestioca Evropskog parlamenta za Kosovo.\nBrisel insistira na primeni svega onoga što su se strane ranije dogovorile tokom pregovora, kao i na sprovođenju ustavnih reformi (Ustav Srbije u preambuli i nizu članova sadrži odredbe o Kosovu i Metohiji kao delu Srbije, a „Ustav Kosova“ sprečava sprovođenje briselskog sporazuma u planu za osnivanje Zajednice srpskih opština – ZSO). Akcenat je stavljen na obostrano usvajanje celokupnog paketa sporazuma, odnosno ponovo vlada princip „ništa nije dogovoreno dok sve nije dogovoreno“.\nPredsednik Srbije Aleksandar Vučić, komentarišući 15. juna svoj sastanak sa „kosovskim“ premijerom Albinom Kurtijem, suprotno svom uobičajenom stilu, koji podrazumeva utapanje sagovornika u međusobno protivrečne, očigledno infantilne izjave, u početku je tačno opisao nameru albanske strane: „Albanska strana ne želi da ispuni sporazume koje je potpisala, ne želi da govori o Zajednici srpskih opština, tražili su odmah da znaju kada ćemo priznati nezavisno Kosovo…“ Tada je Vučić optužio albansku stranu za „odsustvo racionalnosti “, budući da je odbila da razgovara s njim o dozvoli za „iskopavanje devet zajedničkih grobnica“, kao i da „ne postoji ništa važnije za nas od obezbeđivanja sigurnosti za naše ljude u pokrajini“.\nSrpski predsednik izrazio je uverenje da će „Sjedinjene Države biti poštene i imati jasan stav o tome ko je za napredak, a ko za eskalaciju tenzija u dijalogu Beograda i Prištine“, a „evropski predstavnici će reći ko je bio konstruktivan na sastanku i ko nije“. Zaključio je ovu tiradu na sledeći način: „Danas smo takođe čuli da se Isus rodio 14. februara, kada je Kurti pobedio na izborima. To zaista nismo znali“.\nPodsetimo se da su svi instrumenti moći i dalje u rukama javnih i skrivenih lidera Oslobodilačke vojske Kosova (UČK – skraćeno od albanskog). Oni, a ne Vučićev tim, dobili su i dobijaju sve što traže u pregovorima. Odnos uspeha tima koji služi interesima lidera UČK, koji su se pretvorili u tvrde državnike kada su u pitanju interesi „Kosove“, i slabog Vučićevog tima, koji se nikada nije usudio ni da javno izrazi svoju pregovaračku platformu, može se opisati otprilike sa 100: 0.\nAko separatistička Priština ne ide na pregovore, onda postavlja najteže uslove, drži se njih, uprkos pritiscima SAD i EU, prekidajući time pregovarački proces, što je čak dovodilo do sumnji u nekim nezrelim umovima o „igri za pogrešnu stranu“ bivšeg poglavara UČK Ramuša Haradinaja i ništa manje nepopustljivog Albina Kurtija.\nNaravno, ovo poslednje spada u crni humor. Međutim, činjenica ostaje činjenica: Albanci odbijaju da naprave bilo kakve kompromise i ustupke. NJihova celokupna politika prema Srbiji izgrađena je na ovom temelju i pokazala se uspešnom i efikasnom bez presedana.\nSada Prištini treba samo dozvola da dobije mesto u UN, a biće još bolje ako dobije i potpuno pravno priznanje od strane Srbije. Oni neće dozvoliti Srbiji da vrši bilo kakve pokrete na „njihovoj teritoriji“, posebno pokrete koji podrivaju njihovu zvaničnu verziju „srpskog genocida“.\nPokušaj srpskog predsednika da nagovori „premijera Kosova“ da sprovede istragu, koja može da pruži nove dokaze o zločinima albanske strane, izgleda veoma čudno. Takođe pominjemo da srpski predsednik srpske građane Kosova i Metohije naziva „našim ljudima“, a ne „građanima Srbije“, odnosno on ne može sebi da priušti ovu slobodu.\nŠto se tiče poslednjih dobitaka separatista, početkom 2019. godine Priština, čiji je premijer tada bio sadista i ubica žena i dece Ramuš Haradinaj (koji je na ovu funkciju došao uz pomoć stranke „Srpska lista“, koju kontroliše Vučić) dobila je rudarsko-metalurški kombinat Trepča, na severu KiM.\nKrajem 2020. godine, Kosovski elektroenergetski kompleks (KOSTT) postao je nezavisan od Srbije. Prema srpskim zvaničnicima, ovaj sporazum Beograda i Prištine znači da srpska energetska kompanija EPS više ne može da snabdeva električnom energijom elektranu u zajednici Zvečan bez odobrenja kosovske energetske kompanije.\nDalje, „Kosova“ je počela da razvija zajednički sistem napajanja sa Albanijom u skladu sa odlukom Regionalne grupe za kontinentalnu Evropu, prema kojoj će povezivanje dva elektroenergetska sistema početi 14. decembra. Ovaj sporazum takođe sledi iz obaveza koje je Srbija preuzela u oblasti energetike po Briselskom sporazumu iz 2013. godine.\nPregovori Beograda i Prištine idu ka bezuslovnoj i bespogovornoj kapitulaciji Srbije. Dok se to ne desi, albanska strana i sada, kao i uvek, samouvereno prelazi u ofanzivu. „Predsednik Kosove“, Vjosa Osmani, rekla je 18. juna da Beograd nije ispoštovao dve trećine prethodno zaključenih sporazuma, dok je „Priština pokazala spremnost za dijalog, ali u dobro pripremljenom procesu koji će kulminirati konačnim sporazumom o uzajamnom priznavanju, koji poštuje suverenitet i teritorijalni integritet Kosova“.\nPojašnjenja o budućnosti pregovora dala je bivša članica pregovaračke grupe iz Prištine, Edita Tahiri. Prema njenim rečima, ključna tačka u pregovorima biće Zajednica srpskih opština – koja nije u suprotnosti sa Ustavom Kosova.\nObratimo pažnju i na to da pregovarački proces ide po beskrajnom krugu sa istim idejama. Od zaključenja Briselskog sporazuma bilo je jasno da je Zajednica srpskih opština pripremljena samo za ulogu maske: njeno stvaranje trebalo bi da postane „smokvin list“ koji će prikriti Vučićevu predaju Kosmeta.\nU početku su se koplja lomila oko zakonodavnih punomoćja ZSO. Međutim, separatisti su presekli takve fantazije srpskih vlasti, koje su maštale da primoraju Prištinu da obezbedi pokriće za njihovu potpunu kapitulaciju. „Kosovski parlament“ nije dozvolio pokušaje stvaranja na „svojoj“ teritoriji stranih nacionalnih saveza, koja imaju zakonodavna ovlašćenja, makar i na lokalnom nivou.\nDalje, Vučićeva bitka za „smokvin list“ rasplamsala se i u vezi sa pružanjem barem izvršnih ovlašćenja ZSO. U ovom slučaju situacija izgleda javno komična, jer bi ovlašćenja saveza bila ograničena na rešavanje lokalnih pitanja, zapravo na dupliranje ovlašćenja komunalnih službi.\nTo je toliko beznačajna sitnica da su, kako sledi iz komentara Tahiri, i Brisel i Priština spremni da pristanu na ovaj kompromis. Do sada je ovo izrazila samo bivša članica pregovaračkog tima, ali Edita Tahiri je vrlo iskusan političar, koji neće progovoriti ni reč bez dogovora sa „svojima“.\nIzneta varijanta Tahiri označava revolucionarnu promenu u pristupu Prištine, koja je prvi put spremna na kompromis. Kompromis izgleda upravo kao spremnost da se slože sa stvaranjem strukture koja duplira funkcionalnost komunalnog upravljanja. Međutim, ovaj simulakrum će najverovatnije postojati samo na papiru jer, ko će, i na osnovu čega, moći da proveri njegov rad nakon potpune registracije nezavisnosti „Kosove“?\nSporazum ove vrste postaće pojava bez presedana u posleratnoj istoriji. To će biti demonstrativno potvrđivanje rezultata vojne agresije koju su NATO snage sprovele protiv jedne suverene države.\nJednostrana primena sile (bez sankcije Saveta bezbednosti UN) jedne države protiv druge, prema još uvek važećoj Povelji UN, predstavlja zločin protiv mira i čovečnosti, koji ne zastareva. Čitav postojeći međunarodni pravni poredak stvoren je upravo radi sprečavanja takvih postupaka – jednostrane upotrebe sile.\nMeđutim, tokom pregovaračkog procesa, započetog 2003. godine, srpska strana je, iz različitih razloga, pokazala neprimerenu mekoću, pristajući da napravi „male kompromise“, koji su počeli da narastaju kao snežna lavina. Pregovarački proces je došao do svog logičnog završetka kada je, od pitanja oblika autonomije za Albance u skladu sa Rezolucijom 1244, došao do formule „sveobuhvatnog sporazuma“, pod kojim svi učesnici u njemu razumeju priznanje nezavisnosti „Kosove“ od strane Srbije i/ili njenu saglasnost sa članstvom Prištine u UN.


Konaković zna o čemu pričam - Dani 1066 - 01.04.2019.\nMevludin Halilović, policajac kojeg smjenjuju\nKonaković zna o čemu pričam\nDa pojednostavimo: sagovornik Dana neće više biti policijski komesar u Sarajevu jer dok je njega, politika neće moći da kontroliše potrošnju policijskog budžeta od 74 miliona maraka i zapošljavanje 230 novih policajaca. Da ga ne mogu kontrolisati, uvjerili su se tražeći od njega da interveniše u slučaju Memić, da podrži amandmane na zakon kojim se ukidaju finansijska i operativna samostalnost Uprave policije, te na koncu kad je “njihov” prijatelj ostao bez posla u policiji zato što nije prošao sigurnosne provjere za pristup tajnim podacima. Ko su “oni”, Halilović još ne govori, ali... Već se pokazuje ko je u pozadini njegove smjene\nDANI: Dokle je došla istraga o ubistvu dvojice policajaca krajem prošle godine?\nHALILOVIĆ: Od samog događaja Uprava policije zajedno sa ostalim agencijama, prije svega Federalnom upravom policije, Državnom agencijom za istrage i zaštitu, Obavještajno- sigurnosnom agencijom, MUP-om RS-a, a pod nadzorom Kantonalnog tužilaštva Sarajevo, preduzima mjere i radnje na rasvjetljavanju ovog događaja. Jedan broj lica koja smo obradili u saradnji sa MUP-om RS-a i Državnom agencijom za istrage i zaštitu predat je Tužilaštvu. Postoje indicije da se jedan broj njih može dovesti u vezu sa izvršenjem krivičnog djela ubistva policajaca. Međutim, zbog administrativnog ustrojstva BiH, nadležnosti kantona, kantonalnih tužilaštava, drugih agencija, tu prije svega mislim na nadležnost MUP-a RS-a i Okružnog tužilaštva, mislim da je trenutno problem u prikupljanju i obezbjeđivanju dovoljnog broja dokaza kako bi se osigurao sudski postupak.\nDANI: U vrijeme ubistva, koliko se sjećam, MUP Kantona Sarajevo, SIPA i MUP RS-a sarađivali su odlično. Jesu li se tužilaštva mogla bolje uvezati?\nHALILOVIĆ: Upravo ovaj događaj pokazuje složenost organizacije BiH. Ja sam i dalje na stanovištu da bi zbog rješavanja administrativnih i prostornih zapreka ovaj predmet trebalo voditi Tužilaštvo BiH, kako bi moglo preduzimati mjere i radnje dokazivanja na cijelom prostoru BiH.


Turska Archives - Page 2 of 66 - AKOS\nHome > Posts tagged "Turska" (Page 2)\nIznik, u turskoj provinciji Bursi, zbog svog značaja kroz historiju, tokom cijele godine privlači brojne turiste. Jedna od stvari koje je neophodno vidjeti prilikom posjete Iznika, jeste i džamija koju su 1884. godine od drveta napravili majstori iz Trabzona, područja na crnomorskoj obali. Ipak, ono što ovu džamiju smještenu u podnožju\nGradske vlasti Edirnea osmislile su zanimljivu ideju tako što su u more u blizini obale ovog turskog grada postavili putnički avion tipa Airbus A330 kako bi promovisali ronilački turizam, javlja Anadolu Agency (AA). Avion, namontiran na nekoliko velikih gumenih čamaca, te pomoću manjih čamaca i brodova transportovan je oko kilometar od obale. Jedan dio aviona je potopljen u more zahvaljujući\nNovi sporazum o slobodnoj trgovini između BiH i Turske, kojeg su 2. maja u Ankari potpisali predsjednik Turske Recep Tayyip Erdogan i predsjedavajući Preedsjedništva BiH Milorad Dodik, u oblasti izvoza proizvoda, odnosi se prije svega na plasman mesa iz BiH u Tursku. - I do sada je BiH imala jedan od


TAČI OČEKUJE OD EU DA OSUDI 'RASISTIČKI JEZIK' PREMIJERKE SRBIJE — Bosnjaci.Net\nMinistar Pacoli traži da se Brnabić zabrani ulazak na Kosovo\nObjavljeno: 30. May 2019. 16:05:23\nPredsjednik Kosova Hašim Tači izjavio je za Radio Slobodna Evropa "da je rasistički jezik premijerke Srbije", "zemlje koja je počinila genocid i etničko čišćenje na Kosovu, najbolji dokaz patološke mržnje trenutnog srpskog režima naspram građana Kosova".\nPremijerka Srbije Ana Brnabić u srijedu je, u prisustvu ambasadora EU u Srbiji Sema Fabricija rekla da je zabrinjava i plaši situacija na Kosovu jer imate posla sa "ljudima koji su bukvalno izašli iz šume".\nTači je dodao da od EU očekuje da što prije osudi i da se distancira se od takvog rječnika srpskih zvaničnika.\n"Ovako nešto ne predstavlja ništa novo niti vanredno za nas, zato što jako dobro znamo genocidni karakter jučerašnje i današnje Srbije. Ali ono što je drugačije i razočaravajuće jeste gorka činjenica da EU ne osuđuje ovakvo rasističko i antievropsko ponašanje Srbije", kazao je Tači.\nPredsjednik Kosova je dodao da nasuprot tome EU i dalje drži "otvorena vrata jednoj državi koja je počinila genocid i koja ni danas ne vjeruje u evropske vrijednosti".\n"S druge strane, EU nastavlja da diskriminira Kosovare i drži ih izolovanim, bez nade za učlanjenje u Uniju. Ovakav selektivan i diskriminatorski pristup otežava kredibilitet EU u očima građana Kosova".\n"Očekujemo od EU da što prije osudi i distancira se od ovakvog rasističkog rječnika srpskih zvaničnika koji podstiče mržnju i miniraju napore za pomirenje i normalizaciju", istakao je Tači.\nPovodom takve izjave Brnabić na Tviteru se oglasio i šef kosovske diplomacije, Bedžet Pacoli, navodeći da dok je on ministar spoljnih poslova Kosova „nikada neće dozvoliti da Brnabić uđe na Kosovo, sve dok i dalje gaji rasističku i bolesnu ideologiju protiv naroda Kosova“.\nOn je dodao da su njeni komentari u prisustvu šefa EU delegacije u Srbiji, bili "odvratni i potpuno neprihvatljivi".\nPacolijeva izjava je u skladu sa politikom Prištine, reagovala je premijerka Srbije.\n"Ljudi koji su spremni da spriječe protok robe spremni su i da spriječe slobodu kretanja", rekla je Brnabić, nakon sastanka sa premijereom Slovačke Peterom Pelegrinijem. Ona je navela da je to i protiv interesa Albanaca i suprotno svim civilizacijskim vrijednostima.\nPremijerka Srbije je prethodno, u prisustvu Sema Fabricija, rekla da je plaši situacija na Kosovu.\n"Ono što mene najviše plaši, što imate posla sa racionalnim ljudima. Sa najgorom vrstom populista. Sa ljudima, mislim, koji i jesu bukvalno izašli iz šume. To su ljudi, neki od tih su i teroristi koji nisu osuđeni, bili su optuženi, bili su u Haškom tribunalu. Nisu osuđeni samo zato što je u tom procesu, što su svi svjedoci pobijeni. I kako mi sada da znamo šta će oni uraditi sutra. Njima je svejedno da li je tamo rat ili nije, to je ono što mene plaši. To je ono što mene užasno mnogo plaši. Istovremeno me plaši što nema jače, odlučnije reakcije međunarodne zajednice", rekla je premijerka Srbije.\nBrnabić je takođe izjavila da je sigurna da će joj, kada bude željela da ode na Kosovo, to biti omogućeno.\nKomentarišući Tačijevu izjavu da neće dozvoliti formiranje Zajednice srpskih opština, Brnabić je rekla da to pokazuje "stepen njihove neodgovornosti i da nemaju nikakav kapacitet institucija".\n"Formiranje ZSO donijelo bi mir i žao mi je što Priština šalje poruku da Srbi tamo nemaju nikakva prava i da to nije njihova zemlja", rekla je Brnabić.


Lepota i zdravljePrenosimo utiske: Kongres estetske medicine "Science of Aestetic" Prenosimo utiske: Kongres estetske medicine "Science of Aestetic"\nPrenosimo utiske sa Drugog internacionalnog kongresa estetske medicine „Science of Aesthetic“\nU Beogradu je, proteklog vikenda, održan Drugi internacionalni kongres u oblasti estetske medicine Science of Aesthetic organizovan od strane Udruženja interdisciplinarne estetske i antiejdžing medicine Srbije SESIAM, pod pokroviteljstvom Ministarstva zdravlja i Zdravstvenog saveta Srbije.\nUdruženje je imalo posebnu čast da ugosti dva najeminentnija svetska stručnjaka iz oblasti estetske i antiejdžing medicine, Dr Stevena Dayana, plastičnog hirurga Univerziteta “DePaul” u Čikagu i Dr Sabrinu Fabi sa Univerziteta u Kaliforniji u San Dijegu.\nA post shared by Sesiam (@sesiam_udruzenje)\nPored njih, svoja znanja i iskustva prenelo je 30 predavača među kojima bi posebno istakli svetska imena poput: dr Raj Acquilla, dr Olga Zabnenkova, dr Raul Cetto, dr Sylwia Lipko Godlewska i dr Christoph Martschin.\nOvo je najveći estetski događaj sezone, možda i decenije u celom region, koji je Beograd postavio za prestonicu estetike u ovom delu Evrope. Ceo događaj, od otvaranja, preko live prenosa i radionica, do samog zatvaranja mogao je da parira najprestižnijim estetskim skupovima širom sveta.\nKongres je otvorila predsednica SESIAM udruženja, dr Kristina Davidović koja je tom prilikom imala čast i zadovoljstvo da se zahvali prisutnima na podršci koju je isti imao od strane sponzora, predavača i svih koji su se odazvali pozivu.\nNa kongresu je prisustvovalo više od 700 lekara, među kojima su bili počasni članovi, članovi Upravnog i Izvršnog odbora pomenutog Udruženja.\nDr Steven Dayan, kao medicinski direktor istraživačke kompanije, poznat po brojnim statističkim analizama, uspeo je da izloži svoju studiju koja je na najbolji način objasnila percepciju lepote kod slepih ljudi i ljudi sa normalnim vidom.\nKao međunarodno priznat lider iz oblasti dermatologije i dobitnica jedne od mnogobrojnih nagrada za Izuzetne žene u medicini, dr Sabrina Fabi želela je da sazna da li, koristeći brojne tehnike i znanja u ovoj oblasti, zapravo pokušavamo da istaknemo ženstvenost ili ipak težimo mladosti.\nTri dana druženja tokom Drugog internacionalnog kongresa estetske medicine „Science of Aesthetic“ – poput onih u Monaku, Parizu i Majamiju, pomerila su granice estetske medicine na ovoj teritoriji, a svemu tome je doprinela velika podrška mnogih svetskih brendova, posebno Allergan Aestheticsa an Abbvie Company, Merz Aestheticsa i Teoxana.\nPročitajte i… Lepa svaki dan: Zašto sam se odlučila za estetske korekcije i zašto pričam o tome?\nKako se rešiti bubuljice preko noći?


Milatović: Važno da pokažemo finansijsku održivost | MINA\nNaslovnica Glavna vijest Milatović: Važno da pokažemo finansijsku održivost\nPodgorica, (MINA-BUSINESS) – Vjerovatnoća da će budžet da se usvoji naredne sedmice je 95 odsto i to je dobar signal političke stabilnosti, kazao je ministar ekonomskog razvoja Jakov Milatović, navodeći da je važno pokazati kredibilnost u smislu finansijske održivosti.\nOn je, u emisiji Argumenti na Televiziji Crne Gore, rekao da je usvajanje budžeta sada stvar parlamenta i poslanika.\n“Volio bih da taj budžet finansijski ostane održiv jer jako je važno da pokažemo kredibilnost u smislu finansijske održivosti, i to je važno pitanje za sve koji gledaju sa strane i koji su nam u decembru ukazali povjerenje”, naveo je Milatović.\nOn je rekao da su svi amandmani na Zakon o budžetu dio refleksije političke stvarnosti, ali i dio volje da poslanici daju svoj pečat.\nPrema njegovim riječima, kapitalni budžet ranije je bio neravnomjerno raspodijeljen, pa su neke opštine poput Mojkovca, Kolašina i Cetinja dobijale više novca od drugih, poput Ulcinja, Plava i Herceg Novog.\n“Važno je da je kapitalni budžet na istom nivou kao i prošle godine, ako i ne malo veći. Mislim da strahovi po tom pitanju nijesu opravdani”, kazao je Milatović, i dodao da mjesečno budžetiranje nije nešto svakodnevno, ali da nije ni neprirodno.\nOn je naveo da su ekonomski benefiti bili vidljivi tokom majskih praznika, kada su u Crnu Goru došli turisti nakon više od godinu.\n“Način na koji je novac ušao u Crnu Goru od oporavka turizma, a koji je bio rezultat pametnih odluka Vlade i otvaranja granica, bio je prvi živac oporavka turističke aktivnosti u zemlji, a koji je preduslov oporavka ekonomije”, rekao je Milatović, prenosi portal RTCG.\nNa pitanje kada će građani osjetiti poboljšanje životnog standarda, on je kazao da Vlada radi na tri stavke po tom pitanju.\nMilatović je naveo da je oporavak ekonomije najvažnija stvar koja će uticati na zabrinjavajuću nezaposlenost, i da Vlada kroz subvencije pokušava da ubrza taj proces, kao i aktivne mjere Zavoda za zapošljavanje.\nOn se osvrnuo i na pokretanje avio-kompanije “Air Montenegro”, i istakao da na taj način turisti unose novac u Crnu Goru.\n“To je bio veliki trud Ministarstva finansija i Ministarstva kapitalnih investicija, u saradnji sa menadžemntom kompanije”, rekao je Milatović.\nOn je najavio povećanje rotacija iz Tivta i Podgorice, kao i uspostavljanje linija sa Banjalukom, Ljubljanom, Frankfurtom, Cirihom, Istanbulom.\nMilatović je kazao da je “krvna slika” crnogorske ekonomije u trenutku kada je vlada stupila na dužnost zastrašujuća.\n“Samo je par karipskih zemalja doživjelo veći pad ekonomije od Crne Gore, a koji se ogledao u padu turizma. Hrvatska i Albanija, koje su prilično oslonjene na turizam, imale su blaži pad, a ta razlika bila je uslovljena političkim odlukama”, naveo je Milatović.\nOn je ponovio da je pad prihoda od turizma uslovio vrlo tešku situaciju u javnim finansijama.\n“Rupu u budžetu je neko morao da zakrpi, a Crna Gora je i u krizu ušla sa visokim javnim dugom od nekih 80 procenata. Naš javni dug na kraju prošle godine bio je na nekih 90 procenata”, rekao je Milatović.\nOn je ukazao da je Crna Gora po nejednakosti dohotka prošle godine bila druga u Evropi, poslije Bugarske.\n“Naš prethodni budžet je bio netransparentan, bilo je potrebno da građani tačno znaju gdje se troši novac, i mi smo krenuli u snažnu reformu budžeta”, naveo je Milatović.\nOn je rekao da je programski budžet postavljen za tri mjeseca.\n“Sada je toliko transparentan da se zna koji je program, gdje se troši novac, kao i potprogram, akcije. Na taj način se usmjerava novac u odnosu na ekonomske politike”, zaključio je Milatović.\nPodgorica, (MINA) - Zapadni Balkan ostaje u vrhu strateških prioriteta Evropske unije (EU), poručio...


Usvojen zakon o rehabilitaciji; protiv SDP i Jerkov | SEEbiz.eu\nUsvojen zakon o rehabilitaciji; protiv SDP i Jerkov\nObjavljeno: 05.12.2011 / 13:31\nBEOGRAD - Skupština Srbije usvojila je danas nova zakonska rešenja o rehabilitaciji prema kojima će to pravo imati građani za koje se u postupku rehabilitacije utvrdi da nisu ratni zločinci, ali ne i pripadnici okupacionih snaga i kvislinških formacija tokom Drugog svetskog rata koji su počinili ratni zločin.\nDonošenje zakona podržao je 121 poslanik iz vladajuće većine, a protiv su bila četiri poslanika SDP Rasima Ljajića, kao i poslanica LSV Aleksandra Jerkov, dok je lider te stranke Nenad Čanak bio uzdržan.\nPoslanik SDP Meho Omerović izjavio je novinarima u pauzi sednice da je "nažalost" zakon prošao u skupštini i da svi oni koji su za njega glasali treba da se "zamisle u nekom od narednih perioda, kada budu odvajali novac od svojih plata za potomke onih koji su sarađivali sa okupatorom".\nOmerović je naveo i da se pokazalo da taj zakon "nema nikakve veze" sa onim što je uslov za sticanje kandidature za EU, kao što je to pokušao da prikaže u javnosti njegov predlagač i naveo da su poslanici SDP glasali protiv, jer nisu mogli da dozvole da se rehabilituju oni koji su sarađivali sa okupatorom tokom Drugog svetskog rata.\nPoslanik Saveza vojvođanskih Mađara (SVM) Laslo Varga pozdravio je danas usvajanje Zakona o rehabilitaciji, jer je time "ispravljena nepravda" učinjena donošenjem Zakona o restituciji.\nVarga je novinarima u skupštini rekao da je Zakonom o restituciji deo mađarske zajednice u Vojvodini kolektivno proglašen odgovornim za dešavanja tokom Drugog svetskog rata.\n"Usvajanjem Zakona o rehabilitaciji pitanje restitucije i rehabilitacije vraća se na teren individualne odgovornosti", rekao je Varga.\nVarga je izrazio zadovoljstvo jer je zakon usvojen u nepromenjenoj formi i jer su "do poslednje tačke i zareza" ispunjeni zahtevi SVM-a.\n"Suština zakona je da niko ko u Drugom svetskom ratu nije počinio ratni zločin neće biti isključen iz procesa restitucije, a svi protiv kojih je učinjena nepravda imaće pravo na pokretanje postupka rehabilitacije", rekao je Varga.\nOmerović je podsetio da su uložili 17 amandmana na zakon i da nijedan nije prihvaćen i rekao da je iznenađen što su poslanici Liste za Sandžak glasali za taj zakonski predlog ", kada znaju kakvi su zločini počinjeni u Sandžaku tokom Drugog svetskog rata".\n"Ne želimo da u 2011. godini neko one koji su izgubili Drugi svetski rat, koji su od početaka sarađivali sa okupatorom, sada jednim zakonom proglasi za pobednike. To bi naprosto bilo skrnavljenje istorije i dvostruko ubijanje žrtava", smatra Omerović.\nPrema njegovim rečima, razlog za protivljenje usvajanju tog zakona je i što osiromašena Srbije nema sredstava da isplaćuje novčane nadoknade potomcima onih koji su sa okupatorom sarađivali.\nPravo na rehabilitaciju imaju oni koji se u skladu sa zakonom i drugim propisima, smatraju borcima narodnooslobodilačkog rata, ali to pravo nemaju oni koji su za vreme Drugog svetskog rata na teritoriji Srbije nastradali u oružanim sukobima kao pripadnici okupacionih oružanih snaga i kvislinških formacija.\nTako ne mogu biti rehabilitovani oni koji su odlukom vojnog suda ili drugog organa pod kontrolom Nacionalnog komiteta oslobođenja Jugoslavije od dana oslobođenja određenog mesta proglašeni za ratne zločince ili učesnike tih zločina, ili su ih sudovi i drugi organi bivše Jugoslavije proglasili ratnim zločincima.\nMeđutim, iz toga se izuzimaju oni koji su do dana stupanja na snagu ovog zakona rehabilitovani, oni koji budu rehabilitovani u skladu sa ovim zakonom, kao i oni za koje se u postupku rehabilitacije utvrdi da nisu izvršili, odnosno učestvovali u izvršenju ratnih zločina.\nDanom oslobođenja smatra se dan kada su pripadnici Narodno-oslobodilačkog pokreta počeli efektivno da obavljaju vlast u određenom mestu bez prekida.\nTakođe, pravo na rehabilitaciju imaju oni kojima je uskraćeno neko pravo sudskom ili administrativnom odlukom organa Srbije, vojnih i drugih jugoslovenskih organa, ako su imala ili imaju prebivalište u Srbiji ili državljanstvo Srbije, kao i oni koji su oštećeni odlukom donetom protivno načelima pravne države i standardima ljudskih prava i sloboda.\nRehabilitovani će imati pravo na poseban penzijski staž u trajanju od najmanje osam godina, mesečnu novčanu naknadu u visini polovine prosečne plate u Srbiji, zdravstvenu zaštitu, pravo na vraćanje konfiskovane imovine ili obeštećenje za tu imovinu, pravo na obeštećenje za materijalnu i nematerijalnu štetu, odnosno rehabilitaciono obeštećenje.\nRehabilitacija, kako se navodi, može biti po sili zakona, gde sud konstatuje da je neko rehabilitovan po sili zakona, ili sudska kada ga sud svojom odlukom rehabilituje.\nPrvobitnim tekstom zakona nije bilo zadovoljno nekoliko stranaka vladajuće većine, zbog čega ga je Vlada Srbije u septembru povukla iz procedure, a njihove primedbe su se odnosile na ulogu Ravnogorskog pokreta u Drugom svetskom ratu, kao i pravo na restituciju onih koji su prisilno učestvovali na strani okupacionih snaga.\nPolicijski službenici ubuduće će imati pravo na naknadu za prekovremeni i noćni rad, kao i za rad na praznik, utvrđeno je izmenama Zakona o policiji koje je Skupština Srbije danas usvojila.\nIzmenama Zakona predviđeno je da u slučaju smrti policijskog službenika koja je nastupila kao posledica povrede na radu, profesionalnog oboljenja ili opasne pojave, njegova porodica ima pravo na jednokratnu novčanu pomoć u visini od 36 prosečnih plata u MUP-u.\nUtvrđeno je da policijskom službeniku u slučaju privremene nesposobnosti za rad zbog bolesti ili povrede na radu pripada naknada plate u iznosu pune zarade koju bi primio da radi.\nZaposleni imaju pravo na naknadu plate u visini osnovne plate za vreme održavanja trudnoće, godišnjeg odmora, plaćenog odsustva, odsustvovanja sa rada na praznik ili kad službenik odbije da radi ako mu preti neposredna opasnost po život i zdravlje zbog nesprovođenja propisanih mera za bezbedan i zdrav rad.\nZaposleni imaju pravo na platu koja se sastoji od osnovne plate, dodatka na platu od 0,4 % od osnovne plate, kao i poreza i doprinosa iz plate.\nOsnovna plata sastoji se od osnovice, koju utvrđuje vlada i osnovnog i dodatnog koeficijenta koji, u odnosu na zvanje, radna mesta, posebne uslove rada, opasnost i odgovornost posla, utvrđuje ministar.\nDodatni koeficijent uvećava platu za 30 do 50 % u odnosu na plate drugih državnih službenika, a uz saglasnost Vlade za pojedine kategorije zaposlenih mogu se utvrditi dodatni koeficijenti koji omogućavaju povećanje i za više od 50 %.\nIzmenama Zakona o policiji omogućeno je i da građani sa dvojnim državljanstvom mogu da se zaposle u MUP-u.\nPolicijski službenik ili drugi zaposleni u policiji, kako je utvrđeno, ne mogu obavljati poslove ili samostalnu i svaku drugu delatnost koji su nespojivi sa poslovima policijskog službenika.\nRadni odnos policijskom službeniku prestaje kad se utvrdi da su podaci o ispunjenju uslova za rad lažni, ako je radio poslove koji su nespojivi sa policijskim ili ako je pravosnažnom presudom osuđen na kaznu zatvora u trajanju dužem od šest meseci.\nIzmenama je utvrđeno i da policijski službenik ima pravo da zadrži osobu koja remeti ili ugrožava javni red najduže do 24 sata.\nSkupština Srbije usvojila je i izmene Zakona o vanrednim situacijama koje povećavaju ovlašćenja štabova za vanredne situacija na svim nivoima, čime se, kako je naveo predlagač, uspostavlja Nacionalna platforma za smanjenje rizika od katastrofa u skladu sa standardima Ujedinjenih nacija.\nIzmenama su proširena ovlašćenja Republičkog štaba za vanredne situacije čime je omogućeno da to telo bude nacionalna institucija za koordinaciju, rukovođenje i upravljanje vanrednim situacijama.\nU skupštini je prekinuto glasanje o Izmenama zakona o državnim i drugim praznicima, pošto je svih pet poslanika Lige socijaldemokrata Vojvodine (LSV) napustilo skupštinsku salu.\nKako je novinarima objasnio poslanik LSV Bojan Kostreš, ta stranka traži da 21. oktobar bude dan sećanja na sve, a ne samo srpske žrtve u Drugom svetskom ratu, kao što je predviđeno Izmenama zakona.\nOn je rekao i da se o tome vodi konsultacije i da očekuje da će se problem razrešiti.\nU Skupštini Srbije u toku je glasanje o više zakonskih predloga, među kojima su i nova zakonska rešenja o državnim i drugim praznicima... posle čega će se raspravljati o reizboru aktuelnog poverenika za informacije od javnog značaja i zaštitu podataka o ličnosti Rodoljuba Šabića.\nPoslanici će se najpre izjasniti o ukupno 20 zakonskih predloga i drugih akata koji su na dnevnom redu tekuće, treće sednice jesenjeg zasedanja, a zatim započeti novu sednicu, sa samo jednom tačkom dnevnog reda - reizboru Šabica.\nPonovni izbor Šabića na tu funkciju republičkom parlamentu predložio je skupštinski Odbor za kulturu i informisanje, a takvo rešenje podržale su poslaničke grupe "Za evropsku Srbiju", SPS-JS, URS, LDP.\nIzmenama Zakona o državnim i drugim praznicima predviđeno je uvođenje još tri nova praznika: 11. novembar - Dan primirja u Prvom svetskom ratu, koji će se obeležavati neradno, 21. oktobar - Dan sećanja na srpske žrtve u Drugom svetskom ratu, koji će se obeležavati radno, kao i 22. april - Dan sećanja na žrtve holokausta i genocida u Drugom svetskom ratu, koji će se obeležavati radno.\nVlada Srbije je predložila i da se državni praznik Sretenje - Dan državnosti Srbije, osim 15. februara, praznuje i narednog dana 16. februara.\nPored tih, poslanici će se izjasniti i o izmenama zakona o vanrednim situacijama, o policiji, o platama u državnim organima i javnim službama, o biocidnim proizvodima, o hemikalijama\nPoslanici su treću sednicu u okviru jesenjeg zasedanja započeli 22. novembra.\nTagovi: Skupština Srbije, Zakon o rehabilitaciji, SDP, Jerkov


BEZ NESTAŠICA UPRKOS PANDEMIJI: Korona nije omela snabdevanje pacijenata neophodnim lekovima : Nadlanu.com\nBEZ NESTAŠICA UPRKOS PANDEMIJI: Korona nije omela snabdevanje pacijenata neophodnim lekovima\nObjavljeno 15. jun 2021. / 12:00:10\nUprkos pandemiji kovida-19, u Srbiji je snabdevanje lekovima bilo stabilno i hronični bolesnici uglavnom nisu imali probleme da dođu do neophodnih medikamenata. To potvrđuju i u udruženjima pacijenata, navodeći da su se problemi koji su se ponekad pojavljivali rešavali u hodu.\nPrema rečima Save Pilipovića, predsednika Udruženja pacijenata Srbije, oni su zadovoljni jer je prošle godine u vreme vanrednog stanja usvojena nova lista inovativnih lekova. Pohvaljuju i to što je država nabavila vakcine protiv kovida-19, gripa i pneumokokne bolesti.\n- Lekovi se redovno nabavljaju i pacijenti ih dobijaju sve vreme, uprkos pandemiji korone. Očekujemo da će uskoro biti objavljena nova lista lekova. Odlična je vest da je za ovu godinu odvojeno 5,8 milijarde dinara da se kupe ti lekovi do kraja godine. Nadam se da će to biti ostvareno i da taj novac neće da se preusmeri za nešto drugo. Imamo poverenje u RFZO. Ipak, mi nikad nećemo biti potpuno zadovoljni jer uvek težimo ka tome da stvari u ovoj oblasti idu brže i bolje i da što više pacijenata dobije moderne lekove odmah - naglasio je Pilipović.\nSlično mišljenje ima i dr Mirjana Lapčević, predsednica Udruženja obolelih od reumatskih bolesti, koja kaže da su povremeno beležene nestašice "rezohina" i "hidroksihlorokina", koji su se koristili i u lečenju obolelih od korone.\n- Relativno se brzo taj problem stabilizovao. Jedan privatni apotekarski lanac nam je pomogao i brzo distribuirao te lekove po gradovima Srbije, a posebno je bio problematičan jug zemlje. Problematično je doći do 'metokstrektata' u injekcionoj formi, koji predstavlja zlatni standard u lečenju zapaljenskih reumatskih bolesti, jer ga domovi zdravlja ne nabavljaju u onolikoj meri u kojoj bi trebalo. Što se tiče biološke terapije, sve vreme je davana bez problema. Čak su neke ustanove na kućnu adresu dostavljale pacijentima terapiju - kaže dr Lapčević.\nKako ističe dr Pavle Marjanović, stručnjak za farmaceutsko tržište, tokom pandemije snabdevanje je bilo redovno za skoro sve lekove koji su registrovani u Srbiji. Kratkoročni problemi su nastajali kod lekova čija je potrošnja naglo porasla radi neizvesnosti u široj javnosti i specifičnih potreba tokom pandemije što je bio izazov u čitavoj industriji.\n- Zahvaljujući dobroj saradnji s republičkim zdravstvenim fondom obezbeđeno je redovno snabdevanje tako što smo pratili lagere 'ugroženih' lekova i rokove isporuka svih proizvođača leka čija je potražnja naglo skočila i na taj način izbegli ozbiljnije poteškoće i poremećaje na tržištu. Ono što je važno za održivost proizvodnje i snabdevanja lekovima je redovnost plaćanja od strane države kao najvećeg kupca, koja nije bila dovedena u pitanje - kaže dr Marjanović.\nOn napominje da se farmaceutska industrija generalno pokazala kao stabilni partner državnog i zdravstvenog sistema. Uprkos svim logističkim izazovima koji su nastali na početku pandemije kovida-19, a koji su uzrokovali nagle promene u tražnji za pojedinim kategorijama lekova i poteškoće u transportu, velikih nestašica ključnih lekova zapravo i nije bilo.\n- Pacijenti na hroničnim terapijama snabdeli su se na početku pandemije lekovima za nešto duži period nego što je uobičajeno. Uprkos tome, kako je snabdevanje tržišta lekovima stabilno bez obzira na kovid, naši pacijenti su u prilici da redovno mogu da dobiju svoju propisanu terapiju, čak i nakon početnog 'udara'. U nekim kategorijama lekova se, nakon početnog skoka, dogodio pad u potražnji, ali generalno gledano, kada se sve pogleda na godišnjem nivou, potražnja za većinom 'nekovid' lekova bila je slična prethodnim - kaže dr Marjanović.\nNa pitanje da li se očekuje da će sada doći do nekih poremećaja na tržištu lekova, on odgovara da to ne očekuje, kao i da se stabilizuju i proizvodnja i tražnja.\n- Manji zastoji su uvek mogući, ali verujem da je sada čitav zdravstveni sistem sposoban da brzo sanira posledice iznenadnih poremećaja, zajedničkim naporima proizvođača, distributera, zdravstvenih ustanova i državnih institucija. Treba napomenuti da su generički lekovi velika prilika za pacijente jer velikom broju pojedinaca pružaju priliku za visoko kvalitetne terapije. Kao i svuda u svetu, vodeće farmaceutske kompanije odmah nakon pojave nove inovativne terapije, rade paralelno na razvoju generičke zamene – leka koji ima isto dejstvo i način delovanja kao i originatorski lek te koji prolazi istu zakonsku proceduru kako bi mogao biti stavljen na tržište – kako bi odmah po prestanku patentne zaštite mogle da proizvode generički lek. Time se omogućava da širi krug pacijenata dobije neophodne i moderne terapije jer generički lekovi uprkos jednakom dejstvu imaju znatno manji udar na zdravstveni budžet i novčanike pacijenata - navodi dr Marjanović.\nBudžetska sredstva koja se oslobode pojavom generičkih verzija originalnog leka lako se mogu iskoristiti za uvođenje inovativnih terapija, pa su tako na dobitku i pacijenti i zdravstveni sistem, zaključuje sagovornik.


Top 10 ličnosti koje će uticati na dešavanja u Evropi ove godine | Gde Investirati\nTop 10 ličnosti koje će uticati na dešavanja u Evropi ove godine\nEvropu u 2017. očekuju brojni izazovi spolja i iznutra, uključujući bujanje evroskepticizma širom kontinenta.\nNa listi “top 10” ljudi koji će u takvim uslovima najviše uticati na dešavanja u Evropi u ovoj godini , pored lidera EU i onih koji to žele da budu, nalaze se i predsednici Rusije i SAD, kao i migrant iz Afrike i “mrzitelj” Evrope, piše briselski “Euraktiv”.\nPobeda Donalda Trampa na predsedničkim izborima u SAD zapanjila je Evropljane već šokirane odlukom Britanije na referendumu da izađe iz EU koja je inspirisala evroskeptike i protivnike establišmenta.\nKada Tramp 20. januara uđe u Belu kuću, politika koju bude vodio, u skladu sa obećanjima iz kampanje ili ne, mogla bi u velikoj meri da utiče na Evropu.\nTrampova budžetska politika može da ohrabri biznis u EU, gde usporena ekonomija doprinosi političkoj nestabilnosti, međutim, Trampov trgovinski protekcionizam mogao bi da deluje upravo suprotno.\nNa EU će svakako delovati i Trampova politika oko NATO, kao i zalaganja za bolje odnose sa Rusijom.\nNapominjući da ljudi sa “top 10” liste nisu pobrojani po snazi uticaja na EU, briselski portal EurActiv.com, koji je listu pravio u saradnji sa Reutersom, kao sledećeg navodi lidera poljskih vladajućih konzervativaca Jaroslava Kačinjskog koji stalno prkosi Zapadu.\nKrajem decembra EU je zapretila sankcijama Varšavi ako u roku od dva meseca ne ispuni preporuke za otklanjanje sistemskih pretnji pravnoj državi, pre svega u vezi nezavisnosti ustavnog suda, međutim, Kačinjski računa na veto saveznika, poput mađarskog premijera Viktora Orbana.\nNa poljska sporenja sa Briselom, odnosno na podele između istoka i zapada, računaju i britanske diplomate u vezi sa pregovorima o Bregzitu.\nHolandski birači, kako se navodi, takođe bi mogli da odrede “ton” evropske izborne godine ako se potvrde rezultati istraživanja po kojima će anti-islamska Partija slobode Gerta Vildersa biti najjača u parlamentu.\nEvropa će u ovom slučaju pratiti kako se jedna od zemalja osnivača EU bavi čovekom koji želi da izađe iz EU – da li će pokušati da ga drži podalje od vlasti ili će ga uvesti u vlast da u dodiru sa realnošću ublaži svoju retoriku.\nOna mora da ujedini i svoju vladu i zemlju iz koje stižu pretnje otcepljenjem i da se zatim bori sa Evropljanima koji strahuju da bi svaki ustupak Britaniji bio “zakivanje još jednog eksera u kovčeg Unije”.\nSve to možda neće ni biti mnogo važno ako liderka anti-EU Nacionalnog fronta Marin Le Pen 7. maja postane predsednica Francuske. Istraživanja ukazuju na njenu pobedu u prvom krugu 23. aprila ali mnogi sumnjaju da može da dobije većinu i odnese konačnu pobedu.\nMeđutim, posle Bregzita i Trampa niko ne veruje u istraživanja a Marin Le Pen pridobila je milione koji nikada nisu glasali za rasizam i antisemitizam starijeg Le Pena. Kako se ocenjuje, mnogo toga zavisiće od njenog protivkandidata ali je izvesno da ako ona dođe na čelo Francuske, to može da bude kraj Unije, barem one kakva je sada.\nMeđu onima koji će uticati na EU je i nepoznati migrant iz Afrike kome se, s obzirom na taktiku EU koja je uspela da zadržala Sirijce podalje od Grčke, nameće pitanje zašto da prelazi Saharu i Sredozemno more samo da bi bio uhvaćen i vraćen kući.\nNa listi je i predsednik Rusije Vladimir Putin koji nastoji da obnovi globalni uticaj Moskve i može da pravi prijatelje ili neprijatelje na Zapadu na mnogo načina, od kontrole snabdevanja gasom, do podrške protivnicima EU.\nLideri EU za sedam meseci treba da odluče da li će ukinuti ili zadržati sankcije Rusiji uvedene zbog krize u Ukrajini. Neke članice ne slažu se sa zadržavanjem sankcija i, ako Tramp ublaži američke sankcije, EU će teško sprečiti jednu ili više članica da blokiraju produžavanje sankcija Rusiji.\nČovek od uticaja na situaciju u EU u 2017. biće i italijanski predsednik Serđo Matarela koji mora da nagovori stranke u zemlji da upravljaju trećom po snazi ekonomijom zone evra dok se spremaju za izbore koji će se održati ne zna se kada i po kojim pravilima.\nItalijanski partneri iz zone evra sa nelagodom prate šta se dešava sa tom prezaduženom zemljom i njenim posrnulim bankama. Upućeni kažu da je, za razliku od Grčke ili Portugalije, Italija suviše velika da propadne i suviše velika za spasavanje.\nNa krilima straha od imigracije evroskeptici u Nemačkoj mogli bi da se izbore za prva mesta u saveznom parlamentu, što bi, ako ništa drugo, moglo veoma da iskomplikuje koalicione pregovore Angele Merkel.\nAngelu Merkel smatraju ključnom za stabilnost Evrope ali je pitanje šta ona može da uradi ako Evropa počne da se kruni.\nPoslednji na listi “top ten” je tzv. čovek u crnom koji je došao da mrzi Evropu u kojoj živi. Islamska država potpiruje njegov bes i tera ga da reaguje. Šire gledano, “čovek u crnom” može da stoji iza nepoznatih i nepredvidivih događaja koji u najmanju ruku mogu da uznemire javno mnjenje i skrenu EU sa puta planiranog za 2017.\nKao “ljude važne pomena” za EU u 2017. briselski portal dodao je i evropsku komesarku za konkurenciju Margrete Vestager, turskog predsednika Režepa Tajipa Erdogana i predsednika Evropske centralne banke (ECB) Marija Dragija.\nKomesarka Vestager “obrušila” se na neke od najvećih svetskih multinacionalnih kompanija zbog poreskih aranžmana i biće interesantno videti da li će joj biti dozvoljeno da takav čvrst stav zadrži u narednoj godini.\nTurski predsednik se pak u 2016. suočio sa pokušajem puča i serijom terorističkih napada, kao i najtežim periodom u odnosima EU i Turske u novijoj istoriji.\nU međuvremenu predsednik ECB bez mnogo panike prati usporen ekonomski oporavak zone evra posle finansijake krize i očekuje se da tako i nastavi. Međutim, kako se navodi, neki u EU mogli bi da izgube strpljenje zbog takvog “sporog i stabilnog” pristupa.\nPrevious Mirović: Počinje otkup zemlje za Fruškogorski koridor\nNext Proizvodnja iPhone-a ostaje u Kini\nTags EvropaTop 10\nMMF: Katalonska kriza može da ugrozi celu Evropu\nMeđunarodni monetarni fond pozvao je na pregovore u Španiji i upozorio na efekte katalonske krize koji bi mogli da se odraze i na ostatak Evrope.\nSamit NATO u Varšavi: Glavne teme Rusija, Avganistan i ISIL\nU Varšavi danas počinje dvodnevni samit NATO, na kome će lideri 28 zemalja članica razgovarati o globalnim bezbednosnim pretnjama, od Avganistana i Islamske države do Ukrajine, a samitu će, pored\nMaratonski razgovor između šefova diplomatije Kerryja i Lavrova\nAmerički i ruski šefovi diplomatija nisu uspeli da postignu dogovor po pitanju Sirije, iako su razgovori trajali više od 12 sati. Ostalo je još nekoliko pitanja koja treba rešiti pre


"Poljoprivrednik budućnosti" - Bačkopalančaninu treće mesto (VIDEO)\nNaslovna Društvo poljoprivreda „Poljoprivrednik budućnosti“ – Bačkopalančaninu treće mesto (VIDEO)\nNOVI SAD – Inovativnost i održivost projekata u agraru predstavljali su ključne kriterijume prvog nacionalnog takmičenja za prestižnu titulu „Poljoprivrednik budućnosti“.\nNa adresu Srpskog udruženja mladih poljoprivrednika pristiglo je oko 80 aplikacija iz svih sfera poljoprivredne proizvodnje. Najuspešniji su, pored brojnih nagrada, osvojili i putovanje u Brisel na evropski skup mladih poljoprivrednika.\nFoto: RTV Screenshot\nPrvo mesto osvojio je Milenko Jovanović iz Laćarka, drugo mesto je pripalo Milošu Petroviću iz Čoke, a treće Milanu Bulajiću iz Bačke Palanke. Laureati naglašavaju da im je nagrada pre svega značajan motivacioni faktor.\nI ovoga puta SUMP je imao podršku institucija, koje su prepoznale značaj i ulogu mladih poljoprivrednika u razvoju domaćeg agrara, pre svega pokrajinskog sekretarijata za poljoprivredu, Zadružnog Saveza Vojvodine i Garancijskog Fonda.\nPrethodni tekstManifestacija „Štrudl fest“ 12. put u Bačkoj Palanci\nSledeći tekstVernici u Viziću obeležili hramovnu slavu Čuda Svetog arhangela Mihaila\nI poljoprivrednicima u Srbiji na raspolaganju je pomoć države\nKakva je bila 2019. godina iz ugla poljoprivrednika?\nObeležava se Dan oslobođenja opštine Bačka Palanka


Svaštara Knjige: Карађорђе - Миленко Вукићевић (mišljenja o knjizi)\nBELI ZEC (31 Jan 2012)\nIzvanredna biografija srpskog seljaka i austrijskog frajkora Đorđa Petrovića iz šumadijskog sela Viševca, koji je u istoriju ušao kao Karađorđe, vođa srpskog naroda u periodu Prvog srpskog ustanka 1804-1813, ali istovremeno i istorija toga vremena, minuciozno predstavljena kroz priču o životu Velikog Vožda srpskog, njegovom poreklu i podvizima, kao i njegovim negativnim stranama - prekosti, strogosti, apsolutizmu i, nadasve, naklonosti prema ratu kao konačnom rešenju pitanja nezavisnosti Srbije, zbog čega je i ubijen 1817. u Radovanjskom lugu.\nKnjigu je napisao poznati istoričar sa kraja 19. i početka 20. veka Milenko Vukićević, koji je ceo svoj radni angažman posvetio istraživanju života Karađorđa, njegovih predaka i potomaka, kao i njegovog vojnog, političkog i diplomatskog rada.\nKnjiga je objavljena nakon Majskog prevrata, kao jedna u nizu publikacija o dinastiji Karađorđevića napisanih i objavljenih povodom smene dinastija. Za razliku od većine ostalih knjiga iz tog niza, koje su u znatnoj meri gajile udvorički pristup, Vukićevićeva knjiga je bila i ostala možda najobjektivniji izvor informacija o Karađorđu i njegovom vremenu. Ovo je ozbiljna knjiga i sasvim solidna literatura za proučavanje epohe Prvog srpskog ustanka, Karađorđevog uticaja na stanje u državi i uticaja velikih sila na Srbiju i odnose Srbije i Turske.\nJezik kojim je knjiga napisana odgovara vremenu objavljivanja, uz napomenu da se čitalac često oseti uskraćenim za neku informaciju, nagoveštenu u do tada pročitanom tekstu. Iz tog razloga savetujem vođenje beleški prilikom čitanja, jer je vrlo teško pratiti tok događaja u kondenzovanom obliku, a da ne dođe do previđanja bitnih činjenica i propuštanja odgovora na ranije postavljena pitanja.


Centar za obrazovanje odraslih Gračanica – Treba da znaš\nCentar za obrazovanje odraslih već 9 godina radi uspješno i isključivo prema važećem, jedinstvenom Zakonu o obrazovanju odraslih.\nCentar je jedna od akreditovanih i verifikovanih srednjih stručnih i tehničkih škola sa pravom javnosti. Odluku i saglasnost o početku rada Centra donijelo je Ministarstvo obrazovanja, nauke, kulture i sporta TK davne 2009. godine. Na bazi tog rješenja Centar, od 2009. godine pa sve do danas, vrši programe formalnog obrazovanja koje podrazumijeva uslugu prekvalifikacije, doškolovanja, usavršavanja i stručnog osposobljavanja i programe neformalnog obrazovanja (kurs informatike prema programu ECDL i kursevi stranih jezika prema važećim svjetskim standardima i kriterijima). Programe obrazovanja Centar je u potpunosti prilagodio potrebama tržišta rada. Ovo, prije svega, podrazumijeva, da Centar vrši obrazovanje polaznika za ona stručna zvanja i zanimanja koja su danas tražena kako u BiH, tako i u regionu, u zemljama EU, pa i šire.\nDanas Centar djeluje kao respektabilna škola i visoko kotirana ustanova, koja ide u korak sa sličnim institucijama u razvijenim zemljama. U prilog tome govori opremljenost Centra i spremnost za savremeno obrazovanje polaznika u svakom pogledu. Centar konstantno ulaže dodatna sredstva u savemenu opremu i nastavna sredstva za specijalizovane kabinete i radionice za praktičnu nastavu, a kako bi sam obrazovni proces naših polaznika bio što kvalitetniji i potpuniji i kako bismo ih učinili spremnim za obavljanje posla. U okviru radionica Centra se obavlja redovna nastavna praksa, ali svojim smo polaznicima omogućili da praksu obavljaju i u firmama sa kojim Centar ima potpisane poslovne ugovore radi sticanja iskustva polaznika u realnim uslovima rada. Sarađujemo sa firmama u Gračanici, ali i sa firmama širom BiH, uključujući i kliničke centre, bolnice i domove zdravlja, kada je u pitanju medicinska struka, ali i sa privednim kompanijama kada su u pitanju druge struke.\nU okviru Centra za obrazovanje odraslih Gračanica odnedavno djeluje i autoškola „Centar“, koja, kroz svoj program, nudi obuku za B, C1 i C kategoriju zasnovanu na savremenim tehnikama vožnje, simulacijama mogućih situacija u vožnji i profesionalnom pristupu! Za ovu svrhu smo obezbijedili kvalitetan automobil Golf 7, opremljen za savremenu obuku, ali i sve drugo što nam je potrebno da odgovorimo savremenim trendovima vožnje.\nCentar poštuje i određene kategorije stanovništva, te u svom Pravilniku je jasno definisao popust za školarinu koji ide čak do 30% ukupnog školovanja (RVI, djeca poginulih boraca, šehidske porodice, socijalno ugrožene polaznike), a i cjelokupan proces školovanja spada pod poseban tretman kada su ove kategorije u pitanju.\nTokom cijelog perioda poslovanja, Centar konstantno radi na unapređenjima svog poslovnog procesa, uvođenju novih programa obrazovanja, sprovodi nove investicije i radi na novim i savremenim projektima koji su korisni za tržište i polaznike.\nProgrami obrazovanja i usluge:\nNeformalno obrazovanje – kursevi stranih jezika i informatike


„Pobuna protiv Amerike“: Smenu Trampa traži 130 kongresmena, tužilac ne isključuje optužnicu /video/ - 08.01.2021, Sputnik Srbija\nViše od 130 članova američkog Kongresa pozvalo je juče na smenjivanje predsednika Donalda Trampa nakon što su njegove pristalice u sredu upale u zgradu Kongresa... 08.01.2021, Sputnik Srbija\nsvet, vesti, donald tramp, kongres sad\n07:53 08.01.2021 (Osveženo: 07:56 08.01.2021)\nGrupu koja zahteva smenu Trampa čini 120 kongresmena i 17 senatora, uključujući predsednicu Predstavničkog doma Kongresa, demokratu Nensi Pelosi, i lidera demokrata u Senatu Čaka Šumera. Među njima se nalazi samo jedan republikanac - član Predstavničkog doma iz Ilinoisa Adam Kinzinger.\n7 Januar, 09:55\nPoslanik u Predstavničkom domu Adam Kinzinger prvi je republikanac koji je predložio da se Tramp ukloni iz Bele kuće pomoću 25. amandmana ukazujući na to da predsednik nije sposoban da vodi zemlju.\n„Predsednik je bolestan, nije dobro“, istakao je Kinzinger i dodao da Tramp mora da odstupi - svojevoljno ili prisilno, objavili su američki mediji, prenosi Tanjug.\n„Sve ukazuje da je predsednik izgubio vezu sa stvarnošću, a ne samo sa svojom dužnošću, pa i zakletvom“, rekao je Kinzinger u video snimku objavljenom na Tviteru.\nPredsednica Predstavničkog doma Kongresa SAD Nensi Pelosi takođe je pozvala predsednika Trampa da podnese ostavku i zapretila da će pokrenuti impičment na osnovu 25. amandmana.\nI vođa demokrata u Senatu SAD Čak Šumer zatražio je od potpredsednika Majka Pensa da smeni Trampa s predsedničke funkcije naglašavajući da je „ono što se dogodilo u Kongresu pobuna protiv SAD koju je Tramp podstakao i on više ne bi smeo da ostane na toj dužnosti“.\n„Ako potpredsednik i vlada odbiju da reaguju, trebalo bi Kongres da izglasa opoziv predsednika“, rekao je Šumer.\n7 Januar, 18:59\nVršilac dužnosti američkog državnog tužioca Majk Šervin rekao je da će njegova kancelarija razmotriti podizanje optužnice protiv svakoga ko je učestvovao u napadu na Kongres SAD i da iz toga ne izuzima ni predsednika Donalda Trampa, prenosi NBC njuz.\nUpitan da li bi podizanje optužnice moglo da se odnosi i na predsednika, Šervin je rekao da ne isključuje tu mogućnost.\nPristalice predsednika Trampa upale su u sredu u zgradu Kongresa na Kapitol hilu u Vašingtonu tokom zasedanja Kongresa koji je razmatrao rezultate izbora i potvrdio pobedu Džoa Bajdena na predsedničkim izborima, a više osoba izgubilo je život u neredima.\nTrampova nova video-poruka o neredima i izborima


OI - Srpkinje čeka najteži mogući rival - Sportske.net\nOI - Srpkinje čeka najteži mogući rival\nŽenska košarkaška reprezentacija Srbije tek treba da obezbedi plasman u eliminacionu fazu Olimpijskih igara, ali već sada znamo da će izabranice Marine Maljković u četvrtfinalu sačekati najteži mogući rival.\nMaljković: ''Protiv Senegala nema opuštanja''Mađioničar iz Valjeva slomio internetFrancuzi rutinski sa VenecuelomCela je nacija reprezentacija! (TVITOVI)Bogdane, što ne priđe još korak?\nEvropske šampionke u petak su upisale prvu pobedu na Olimpijskim igrama u Rio de Žaneiru pa će im za plasman u četvrtfinale biti potreban još trijumf nad selekcijom Senegala.\nUkoliko ženska košarkaška reprezentacija Srbije savlada Senegal u okviru 5. kola Grupe B zauzeće četvrto mesto na tabeli i ukrstiti sa prvim iz Grupe A.\nVečeras smo dobili potvrdu da će reprezentacija Australije kao prva iz Grupe A u četvrtfinale olimpijskog turnira, što znači da izabranice Marine Maljković čeka vraški težak posao.\nAustralija je takmičenje po grupama završila sa skorom 5-0 pošto je bila bolja od Francuske, Japana, Turske, Brazila i Belorusije pa će tako u četvrtfinalu najverovatnije sačekati naše najbolje košarkašice.\nSrbija poslednju utakmicu u okviru grupne faze igra u nedelju od 20.30 i bez obzira na to što u četvrtfinalu čeka sjajna Australija treba dati maksimum i savladati Senegal, a potom je sve moguće.


Korisnici SBB usluga seriju mogu da gledaju preko EON i D3 platformi, kao i putem EON mobilne aplikacije na do tri uređaja i preko EON aplikacije na jednom Smart TV uređaju, jednostavnim aktiviranjem usluge za 490 dinara preko MojSBB portala, u SBB prodajnom mestu ili pozivom Kontakt centra.\nOni koji nisu SBB korisnici, seriju mogu da gledaju preko bilo kog interneta u Srbiji putem EON mobilne i EON Smart TV aplikacije. Sve što treba da urade je aktiviraju uslugu na eon.tv i plate karticom ili da pošalju SMS KLJUN na 3355 preko Telenor i A1 mreže. Aktiviranjem ove usluge, dobijaju promotivno sadržaj EON Porodičnog paketa narednih 20 dana.\nZa sve koji vole da gledaju serije na tradicionalniji način, od ponedeljka do četvrtka u 21 čas na kanalu Nova S emitovaće se po jedna epizoda.


Jačanje kapaciteta organizacija članica - Novi Sad - Savez za cerebralnu i dečiju paralizu Srbije\nJačanje kapaciteta organizacija članica - Novi Sad\nSavez za CDP Srbije je, u okviru svoje redovne programske aktivnosti jačanje kapaciteta organizacija članica, u februaru posetio Udruženje građana za cerebralnu i dečiju paralizu južnobačkog okruga ,,Sunce“ u Novom Sadu.\nUdruženje ,,Sunce“ je osnovano 2008. i broji 346 članova od kojih u Novom Sadu 257 i van Novog Sada 89. Udruženje u svojim prostorijama organizuje radionice (kreativno-stvaralačke, pshiho-socijalne itd.), pruža pravnu pomoć kroz pravne usluge i savete ali organizuje i svakodnevna druženja za svoje članove prilikom kojih obeležavaju važne datume, praznike, jubileje.\nViše o udruženju možete pročitati na: http://sunceudruzenje.com/\nPrilikom ove posete BDA, saradnici Saveza za CDP Srbije, su prezentovali svoju rehabilitacionu metodu roditeljima i porodicama dece sa cerebralnom paralizom. Ovaj metod se pokazao kao veoma koristan i svrsishodan u rehabilitaciji.\nViše o metodi na: https://bdatherapy.com/\nSastanku su prisustvovali predsednica udruženja i brojni članovi.Istaknuto je da je prioritet saradnje Saveza i Udruženja informisanje kroz koje bi se Udruženju kontinuirano pružale informacije o aktuelnim trendovima u procesu rehabilitacije, kao i ostvarivanju prava koja se odnose na osobe sa invaliditetom.


Stefanović: Hrkalović laže, odgovoriću u narednih 48 sati - Sandžak Haber - Sandžačke Internet Novine\nNaslovnaVijestiStefanović: Hrkalović laže, odgovoriću u narednih 48 sati\n„Nebrojeno puta sam lako i argumentovano razobličavao laži i izmišljotine, koje su protiv mene u javnosti lansirali kriminalni i politički klanovi. Dobijao sam i sudske presude protiv onih koji su lagali da sam radio nezakonito i da sam imao veze sa kriminalom. Svaku od tih laži sam do sada razotkrio, sam ili preko suda, verujući da je to jedini ispravan način da odbranim sebe, svoju porodicu i svoju državu kojoj odano služim. Pošto se ti napadi čistim lažima protiv mene nastavljaju, nastaviću i ja isključivo istinom, kao i do sada”, navodi u saopštenju ministar odbrane.\nPrethodni tekstNOVI PAZAR CHALLENGE RACE! Sportska trim staza “Borići”\nSledeći tekstMediji: Preminuo dečak koji je pao sa zgrade u Beogradu


Obeležen Svetski dan učitelja\nSvetski dan učitelja, 5. oktobar, posvećen je esencijalnoj ulozi učitelja u pružanju relevantnog i odgovarajućeg znanja deci, mladim ljudima i odraslima.\nObeležavanju Svetskog dana učitelja u OŠ „Ivan Goran Kovačić” prisustvovala je član Gradskog veća zadužena za obrazovanje dr Etela Jerinkić. Ona je, tom prilikom, istakla da je cilj ovoga dana da se istakne i naglasi uloga učitelja u obrazovanju i razvoju dece, kao prve i najznačajnije karike u obrazovnom sistemu.\n- Danas je teško ukazati ne samo na značaj nego i na svu težinu tog poziva i sve zahteve koji se postavljaju pred učitelje i prosvetne radnike uopšte, s obzirom na to da su roditelji u stalnoj egzistencijalnoj trci i da ne provode dovoljno vremena sa decom. Nasilje sa televizijskih ekrana i drugih medija prenosi se u domove, škole i na ulice, pa su učitelji i tu pozvani da se bore protiv nasilja koje se ispoljava u školama. Učitelji su, takođe, dovedeni u situaciju da rešavaju i socijalne probleme, jer prema statističkim podacima čak 30 posto dece dolazi gladno u školu, istakla je Etela Jerinkić.\nOna je naglasila da je u svetu prepoznato da sa učiteljima počinje oporavak društva jer oni postavljaju temelje obrazovanja za osposobljavanje budućih potencijala. Naše društvo, rekla je, još uvek nije dovoljno prepoznalo značaj i ulogu učitelja, a izdvajanje za obrazovanje bi, umesto oko tri posto, trebalo da bude šest posto BDP-a.\nU mnogim zemljama postoji ozbiljan nedostatak učitelja, približno dva miliona novih radnih mesta i još 18 miliona učitelja u svetu biće potrebno ukoliko se želi postići sveopšte osnovno obrazovanje do 2015. godine. Za neke zemlje to će značiti uvećanje broja učitelja i do 280 odsto, objavljeno je pre dve godine u zajedničkoj poruci nekoliko međunarodnih organizacija povodom Svetskog dana učitelja.\nSvetski dan učitelja proglašen je 5. oktobra 1993. godine od Ujedinjenih nacija i obeležava se u 172 zemlje sveta.


Košarkašice Trebinja 03 pobijedile u Prijedoru | Trebinje Live\nKošarkašice „Trebinja 03“ pobijedile u Prijedoru 107:31\nAutor: Ratomir Mijanović Foto: Ratomir Mijanović\nTREBINJELIVE 08. 12. 2013. - 22:51h\nKošarkašice „Trebinja 03“, u okviru 5. kola Prvenstva Republike Srpske, gostovale su danas u Prijedoru i ubjedljivim rezultatom 107:31, po četvrtinama 18-12, 34-8, 24-8 i 31-3, istakle kandidaturu za prvo mjesto na tabeli.\nNakon dugo vremena Trebinjke su nastupile u kompletnom sastavu i pokazale da se nalaze u odličnoj formi. Posebno raspoložena za igru bila je plejmejker Vukajlović sa 17 poena. Najefikasnija na meču je bila kapiten Radovanović sa 21 poenom i Skočajić sa 19 poena.\nU sljedećem kolu Trebinjke su domaćini ekipi „Feniksa“ iz Banjaluke.\nTAGOVI: ZKK Trebinje\nKošarkašicama „Trebinja 03“ drugo mjesto u regularnom dijelu sezone\nTrebinjke bez šanse u Herceg-Novom\nPočela Jadranska liga prijateljstva


Mali: Počela isplata jednokratne pomoći penzionerima - Info 24\nBeograd, 30. novembra 2018.- ARHIVSKA FOTOGRAFIJA od 8. juna 2018.- Ministar finansija Srbije Sinisa Mali izjavio je danas Tanjugu da je u trecem kvartalu, prema podacima Republickog zavoda za statistiku, nezaposlenost pala na 11,3 odsto, sto je, kako kaze, jos jedna potvrda ozbiljne i odgovorne politike koju vodi Vlada Srbije. FOTO TANJUG/ RADE PRELIC/ nr\nMali: Počela isplata jednokratne pomoći penzionerima\nMinistar finansija Srbije Siniša Mali izjavio je za Tanjug da danas počinje isplata jednokratne pomoći u iznosu od 3.000 dinara svim penzionerima, kako je to i najavio predsednik Republike Aleksandar Vučić i dodao da je za tu namenu izdvojeno 5,2 milijarde dinara.\n“Taj novac smo uštedeli i zaradili. Ovo je još jedan način da našim najstarijim sugrađanima kažemo jedno veliko hvala za teret reformi koji su podneli. U oktobru je krenula isplata nikada većih penzija u našoj zemlji u odnosu na 2014. godinu”, rekao je Mali i precizirao da su penzije od oktobra veće između osam i 13 odsto\nJednokratna pomoć penzionerima ukazuje na dobre ekonomske rezultate koji su ostvareni tokom godine, rekao je Mali i dodao da će i u narednim godinama biti veoma važna stopa rasta, kako bi se, kaže, nastavilo sa podizanjem životnog standarda.\nMali je rekao da je u skadu s tim ciljem, u Predlogu budžeta za 2019.godinu, opredljeno 35 mliijardi dinara više za penzije, odnosno 33 milijarde dinara za veće plate u javnom sektoru od 1.januara 2019.godine.\nPonovio je da će plate u javnom sektoru iduće godine biti većaizmeđu sedam i 12 odsto.\n“Važno je da ekonomija Srbije raste, da smo i dalje odgovorni i da vodimo računa o svakom dinaru, a to što uštedimo usmerićemo ka poboljšanju životnog standarda građana”, istakao je ministar.\nTags: info24, Jednokratna pomoć penzionerima, Počela isplata, portal www.info24.rs, Sinisa Mali\nVučiću međunarodno priznanje Zlatni lav za mir\nRadojičić: Nova zgrada nemačke ambasade predstavlja simbol dobre saradnje dve zemlje


Danas su zajedničku konferenciju za medije održali predstavnici koalicije "Metla - Za Opstanak", Ujedinjene demokratske Srbije - "Prilika" i Evropske zelene partije. Dan pošto je Gradska izborna komisija donela odluku da se ponove izbori na 20 izbornih mesta u Šapcu, iz ovih političkih grupacija su poručili da se borba nastavlja. Pozvali su birače da izađu još jednom na birališta i istakli da nakon izbora neće praviti dogovore sa Srpskom naprednom strankom.\nBožidar Katić sa liste "Metla - Za Opstanak" podsetio je da ove tri opcije imaju četiri odbornika i podvukao da su oni dobijeni slobodnom voljom građana.\n-Nisam sugran koliko, u ovom momentu, tako izabranih odbornika ima na nekim drugim listama. Mi čvrsto zastupamo stav da izbori moraju da budu sprovedeni u skladu sa Zakonom i da ono što smo imali 21. juna i 5. septembra nisu izbori. To je prava slika Srbije Aleksandra Vučića - mafija, mito, korupcija, pljčka, otimačina. Na nama je da ne dozbolimo da ta slika Srbije postane i slika našeg grada. Zahvaljujem se na hrabrosti i odlučnosti svim ljudima koji su podržali našu listu i svima koji su glasali za slobodu i demokratiju u ovom gradu. Posle izbora 21. juna rezultat koji je proglasila GIK bio je 37 prema 32 za SNS u odnosu na liste koje podržavaju slobodu i demokratiju u ovom gradu. Sada je situacija drugačija. Posle ponovljenih izbora SNS ima 35 mandata, a mi svi zajedno 34, što govori da smo mi uspeli, u uslovima koji su postojali 5. septembra, da napravimo ogromnu razliku. "Dva koraka do pobede, korak do slobode". Borba se nastavlja, rekao je Božidar Katić i pozvao Šapčane da izađu na ponovljene izbore i pokažu da su dostojni slavnih predaka i da su spremni da brane slobodu, kao i da ne dovedu svoju decu u situaciju da "rastu u gradu kojim upravlja mafija".\n-Mi se ne bavimo kriminalom, nego politikom, a to radimo da bi ovaj grad bio bolji i lepši za odrastanje naše dece. Niko od nas koji smo ovde nema nameru, ne da se dogovara, nego ni da razgovara sa onima koji su pokušali da pretnjama, ucenama, kupovinom, prekroje slobodnu volju građana Šapca, istakao je Katić.\nBožidar Katić je prokomenatrisao i razgovore koji su vodili pojedini članovi liste "Novi tim za Šabac" sa Srpskom naprednom strankom.\nMilutin Stanković, u ime liste UDS "Prilika" izjavio je da su prema informacijama sa terena od ljudi koji su ih glasali oni prešli cenzus i nakon izbora 21. juna. Taj rezultat su potvrdili 5. septembra.\n-Smatramo da izbori treba da se održavaju sve dok su u zakonskim okvirima i normama. Zahvaljujemo se svima koji su izašli na izbore i dali svoj glas našoj listi. Pozivamo ih da to učine ponovo, kada Upravni sud odluči na koliko mesta će se ponoviiti glasanje. Ne plašimo se da lićemo potvrditi svoje mesto u parlamentu, jer naši sugrađani su imali dovoljno snage i hrabrosti da nam na ponovljenim izborima daju glas, naveo je Stanković.\n-Ne možemo da prihvatimo da bilo kakavo drugo sredstvo, kao što su ucene, kupovina glasovlja, prisustvo kriminalaca na glasačkim mestima i bilo kakve druge nepravilnosti, mogu da utiču na broj glasova koji je neka opcija dobila. Smatramo da je naša politička opcija oštećena za najmanje jednog odobrnika zbog nepravilnosti tokom izbornog procesa i 21. juna i 5. septembra. Državni organi treba da rade svoj posao i da na osnovu očiglednih dokaza reaguju i omoguće da izborna volja građana bude ispoštovana u punom obimu. Mi predlažemo da se ponove izbori ne samo na onim mestima na kojima to predlaže GIK, nego da u duhu pomirenja svih građana Šapca, to bude na svih 100 izbornih mesta, rekao je dr Dejan Pavlović.


Bosna i Hercegovina, 1. januar/siječanj 2013.\nGrađani Bosne i Hercegovine su Novu godinu dočekali u skromnijim uslovima nego li je to bilo ranije. U Sarajevu i Banjaluci, hiljade građana su proslavile ulazak u 2013. na otvorenom uz muziku i vatromet.\nUtvrđeno je da se radi o Ć. A., rođenom 1989. godine u Sarajevu, nastanjenom na području opštine Ilidža koji je priznao ubistvo nakon čega je predat Kantonalnom tužilaštvu Sarajevo. Uhapšeni je od ranije poznat policiji.\nU sarajevskom naselju Reljevo u ponedjeljak ujutro je ubijen policajac koji je osiguravao pravoslavnu crkvu Hram Svetog Nikolaja. Policajac Muhidin Pivodić je ustrijeljen sa više hitaca vatrenim oružjem u službenom automobilu. Nije poznat motiv ubojstva.\nTačno u podne u centru Banjaluke je proslavljena dječija Nova godina. Uz muziku i stotine šarenih balona, više od hiljadu djece je uz roditelje, bake i dede uživalo u programu namijenjenom najmlađima.\nMostarci će, čini se, dosta skromnije nego prethodnih godina dočekati Novu godinu. Većina onih koje smo anketirali kažu kako će u novu, 2013. godinu ući kod kuće u krugu porodice.\nVećina će 2013. dočekati kod kuće, mladi u kafićima, neki u planinarskim domovima, kao i na otvorenom ukoliko se to organizuje u gradovima.\nBosanskom kulturom vlada politika nehata\nVlada i država su sigurno odgovorne za stanje u BiH, međutim odgovorne su i nevladine organizacije koje se sve manje bave promjenom stvarnosti i tjeranju vlade i ovakvih dešavanja i trendova uza zid, kaže za RSE Damir Nikšić.\nGodina je počela optimistično - konačno je zemlja dobila vladu, predsjedavajući Vijeća ministara Vjekoslav Bevanda, se našao u Briselu. Međutim, do jeseni obećanja data EU nisu ispunjena.\nMladi muzičari za BiH bez podjela i mržnje\nZašto je govor mržnje postao dio svakodnevnog života, može li se voditi iskren dijalog o ratu, te kako se muzikom može da širi tolerancija u Mostu RSE analizirali mladi muzičari Adnan Hamidović-Frenki iz Tuzle i Đurica Štula-grof Đuraz iz Banjaluke.\nLideri SDP-a, HDZ-a BiH, HDZ-a 1990 i SBB-a istrajaće u namjeri da Vladu Federacije BiH napuste ministri koji ne čine novu parlamentarnu većinu. U tome će tražiti i međunarodnu podršku.


“Lista za prirodnu Albaniju” na kosovskim izborima\nNovoformirana organizacija “Lista za prirodnu Albaniju”, koja se zalaže za formiranje zajedničke albanske države, najavila je da će učestvovati na izborima u svim balkanskim državama u kojima žive Albanci, prenose podgoričke “Vijesti”.\n“Za početak, učestvovaćemo na predstojećim izborima u Albaniji i na Kosovu, a kasnije i u ostalim državama regiona’, poručeno je na svečanosti u Tirani, povodom osnivanja liste čiji je slogan “Mir sa svetom, prijateljstvo sa Evropom i ljubav među Albancima’. Aljbin Kurti, lider kosovskog pokreta “Samoopredeljenje’ i Ragmi Mustafa, predsednik opštine Preševo, za sada su jedini albanski političari u regionu koji su podržali listu. Mustafa je poručio da će albanski politički predstavnici iz država zapadnog Blakna tražiti formiranje “prirodne Albanije’ i revidiranje Londonske konferenecije i Berlinskog kongresa da bi se, kako je rekao, ispravile greške prema Albancima, nastale nakon povlačenja turske imperije. Iako je na osnivačkoj svečanosti najavljeno da će listu činiti predstavnici Albanije, Kosova, Makedonije, Preševa, Crne Gore i dijaspore, “Vijestima’ je potvrđeno da na skupu u Tirani nije učestvovao neko od političkih predstavnika Albanaca u Crnoj Gori. Sagovornici lista iz albanskih partija u Crnoj Gori potvrdili su da im nije ni upućen poziv za učešće na skupu u Tirani. Učesnici skupa u Tirani podržali su platformu političkog analitičara Koča Danaja po kojoj bi do 2013. bila formirana jedinstvena država svih Albanaca na Balkanu, koju bi, osim Albanije i Kosova, činili delovi teritorija Crne Gore, Srbije, Makedonije i Grčke.\n21.09.2021 Laplje Selo: Stigle tablice, ali ne i uputstvo za izdavanje (463)